ফ্রান্সের রাজনৈতিক ইতিহাস

**ফ্রান্সের রাজনৈতিক ইতিহাসের** মধ্যে ফ্রান্সের ইতিহাসের প্রাথমিক পর্যায় থেকে বর্তমান সময় পর্যন্ত ফ্রান্সের রাজনৈতিক আন্দোলন এবং সরকার ব্যবস্থার ইতিহাস অন্তর্ভুক্ত। এই রাজনৈতিক ইতিহাস ফ্রান্স রাজ্য গঠনের সাথে শুরু বলে ধারণা করা হয় এবং বর্তমান সময় পর্যন্ত এই ইতিহাস চলমান রয়েছে।

রাজনৈতিক ইতিহাস হলো রাজনৈতিক ঘটনা, ধারণা, আন্দোলন, সরকারের অঙ্গ, ভোটার, দল ও নেতাদের বর্ণনা এবং জরিপ। এটি ইতিহাসের অন্যান্য শাখার সাথে ঘনিষ্ঠভাবে সম্পর্কিত, যার মধ্যে রয়েছে কূটনৈতিক ইতিহাস, সাংবিধানিক ইতিহাস, সামাজিক ইতিহাস, জনগণের ইতিহাস এবং জনসাধারণের ইতিহাস। রাজনৈতিক ইতিহাসে বৃহৎ সমাজে ক্ষমতার সংগঠন এবং পরিচালনা সম্পর্কে অধ্যয়ন করা হয়।

## ফ্রান্সের রাজতন্ত্র
ফ্রান্স রাজ্য হলো মধ্যযুগীয় এবং আধুনিক যুগের প্রথম দিকে ফ্রান্সের বিভিন্ন রাজনৈতিক সত্তাকে দেওয়া ঐতিহাসিক নাম বা উপার্থ। উচ্চ মধ্যযুগের পর থেকে এটি ইউরোপের অন্যতম শক্তিশালী রাষ্ট্র ছিল। এই রাষ্ট্র একসময় প্রাথমিক ঔপনিবেশিক শক্তিও ছিল, যার উপনিবেশ ছিল এশিয়া ও আফ্রিকায়। এর মধ্যে বৃহত্তম উপনিবেশ ছিল উত্তর আমেরিকার নিউ ফ্রান্স।

### জন্ম
৮৪৩ সালে ভার্দুন চুক্তির মাধ্যমে ক্যারোলিংগিয়ান সাম্রাজ্যের পশ্চিমে অর্ধেক এলাকায় পশ্চিম ফ্রান্সিয়া (*ফ্রান্সিয়া অক্সিডেন্টালিস*) হিসেবে ফ্রান্সের জন্ম। ক্যারোলিংগিয়ান রাজবংশের একটি শাখা ৯৮৭ সাল পর্যন্ত এখানে শাসন পরিচালনা করে। এরপর হিউ ক্যাপেট রাজা নির্বাচিত হন এবং ক্যাপেটিয়ান রাজবংশ প্রতিষ্ঠা করেন। উচ্চ মধ্যযুগ পর্যন্ত এই অঞ্চলটি *ফ্রান্সিয়া* এবং এর শাসক *রেক্স ফ্রাঙ্কোরাম* বা ফ্রাঙ্কদের রাজা নামে পরিচিত ছিল। *রেক্স ফ্রান্সি* বা ফ্রান্সের রাজা হিসেবে সর্বপ্রথম শাসন পরিচালনা করেন দ্বিতীয় ফিলিপ, যিনি ১১৯০ সালে এবং আনুষ্ঠানিকভাবে ১২০৪ সালে এই দায়িত্ব গ্রহণ করেন। তারপর থেকে ১৭৯২ সালে ফরাসি বিপ্লবের মাধ্যমে রাজতন্ত্র বিলুপ্ত হওয়া পর্যন্ত বিভিন্ন সময়ে ক্যাপিটিয়ান, ভ্যালোইস এবং বোর্বনের অধীনে ক্যাডেট শাখা ফ্রান্স শাসন করে। ১২৮৪-১৩২৮ এবং ১৫৭২-১৬২০ এই দুই সময়কালে ফ্রান্স রাজ্য নাভার রাজ্যের সাথে শাসিত হয়। এর পরে নাভার বিলুপ্ত হয় এবং একে সম্পূর্ণরূপে ফ্রান্সের সাথে সংযুক্ত করা হয় (তবে ফ্রান্সের রাজা রাজতন্ত্রের শেষ সময় পর্যন্ত "নাভারের রাজা" উপাধি ব্যবহার করতেন)।

মধ্যযুগে ফ্রান্স ছিল একটি বিকেন্দ্রীভূত, সামন্ততান্ত্রিক রাজতন্ত্র। ব্রিটানি, কাতালোনিয়া (বর্তমানে স্পেনের একটি অংশ) এবং অ্যাকুইট্যাইনে ফরাসি রাজার কর্তৃত্ব খুব একটা দেখা যায়নি। লোরেন এবং বারগান্ডি পবিত্র রোমান সাম্রাজ্যের রাজ্য ছিল এবং ফ্রান্সের অংশ ছিল না। পশ্চিম ফ্রাঙ্কিশ রাজারা প্রথমে ধর্মনিরপেক্ষ এবং ধর্মীয় নেতাদের দ্বারা নির্বাচিত হতেন, তবে পিতার জীবদ্দশায় শাসক রাজার জ্যেষ্ঠ পুত্রের নিয়মিত রাজ্যাভিষেক পুরুষ আদিমত্বের নীতি প্রতিষ্ঠা করে, যা সালিক আইনের মাধ্যমে আইনে পরিণত হয়।

মধ্যযুগের শেষের দিকে ফ্রান্স রাজ্যের শাসক ক্যাপিটিয়ান রাজবংশ এবং তাদের সামন্ততান্ত্রিক পরিবার প্ল্যান্টাজেনেটের মধ্যে প্রতিদ্বন্দ্বিতা অনেক সশস্ত্র যুদ্ধের জন্ম দেয়। এর মধ্যে সবচেয়ে কুখ্যাত যুদ্ধ ছিল শত বছরের যুদ্ধ (১৩৩৭-১৪৫৩)। এই যুদ্ধে ইংল্যান্ডের রাজারা ফরাসি সিংহাসন দাবি করেন। এই সংঘাত থেকে বিজয়ী হয়ে ফ্রান্স পরবর্তীতে ইতালিতে তার প্রভাব বিস্তারের চেষ্টা করে, কিন্তু পরবর্তী ইতালীয় যুদ্ধে (১৪৯৪-১৫৫৯) স্পেন এবং পবিত্র রোমান সাম্রাজ্যের কাছে পরাজিত হয়।

### ক্যাপিটিয়ান রাজবংশ
"ফ্রান্সের ঘর" নামে পরিচিত ক্যাপিটিয়ান রাজবংশ হলো ইউরোপীয় বংশোদ্ভূত একটি রাজবংশ এবং রবার্টিয়ান ও কার্লিংসের একটি শাখা। এটি ইউরোপ এবং বিশ্বের বৃহত্তম ও প্রাচীনতম রাজপরিবারগুলোর মধ্যে একটি। এই রাজবংশের প্রতিষ্ঠাতা হিউ ক্যাপেট। এই বংশের রাজারা ৯৮৭ থেকে ১৭৯২ এবং এরপর ১৮১৪ থেকে ১৮৪৮ সাল পর্যন্ত ফ্রান্সে কোনও বাধা ছাড়াই শাসন পরিচালনা করেন। ৯৮৭ সালে হিউ ক্যাপেটের রাজ্যাভিষেক থেকে শুরু করে ১৩২৮ সালে চতুর্থ চার্লসের মৃত্যুর আগ পর্যন্ত ফ্রান্সে ক্যাপেট বংশ শাসন করে। সেই ধারার স্থলাভিষিক্ত হয় ক্যাডেট শাখা, ভ্যালোইস রাজবংশ এবং তারপর বোর্বন রাজবংশ। তারা ১৭৯২ সালে ফরাসি বিপ্লবের মাধ্যমে রাজতন্ত্র বিলুপ্ত না হওয়া পর্যন্ত কোনও বাধা ছাড়াই শাসন করেন। নেপোলিয়নের পরাজয়ের পর ১৮১৪ সালে বোর্বনরা পুনর্গঠিত হয়, কিন্তু ১৮৩০ সালে ফ্রান্সের শেষ ক্যাপিটিয়ান রাজা প্রথম লুই ফিলিপের কাছে তারা আবার সিংহাসন হারায়। প্রথম লুই ফিলিপ আবার একইসাথে অরলিয়ন্স পরিবারেরও সদস্য ছিলেন। 

ফরাসি রাষ্ট্র গঠনে রাজবংশের ভূমিকা গুরুত্বপূর্ণ ছিল। প্রাথমিকভাবে কেবল তাদের নিজস্ব রাজ্য ইলে-ডি-ফ্রান্সে তাদের প্রতি আনুগত্য প্রকাশ করে। এরপর ক্যাপিটিয়ান রাজারা ধীরগতিতে কিন্তু ধারাবাহিকভাবে তাদের ক্ষমতা ও প্রভাব বৃদ্ধি করেন এবং একসময় এই শাসন সমগ্র ফ্রান্স জুড়ে বিস্তৃত হয়। ফরাসি রাজকীয় ক্ষমতার বৃদ্ধি সম্পর্কে বিস্তারিত বর্ণনার জন্য *[[Crown lands of France|ফ্রান্সের ক্রাউন ল্যান্ডস]]* দেখুন।

রাজবংশের সদস্যরা ঐতিহ্যগতভাবে ক্যাথলিক ছিলেন এবং প্রাথমিক ক্যাপিটিয়ানদের চার্চের সাথে তাদের একটি জোট ছিল। ক্রুসেডেও ফরাসিরা সবচেয়ে সক্রিয় অংশগ্রহণকারী ছিল। ফ্রান্সের পরপর পাঁচজন ক্রুসেডার রাজা ছিলেন। তারা হলেন - সপ্তম লুই, দ্বিতীয় ফিলিপ, অষ্টম লুই, নবম লুই এবং তৃতীয় ফিলিপ। আরাগোনিজ ক্রুসেডের বিপর্যয়ের পর পোপের সাথে ক্যাপিটিয়ান জোটের তীব্র সংঘাত শুরু হয়। তৃতীয় ফিলিপের পুত্র এবং উত্তরসূরী চতুর্থ ফিলিপ পোপ অষ্টম বোনিফেসকে অপমানিত করেন এবং পোপকে ফরাসি নিয়ন্ত্রণে আনেন। পরবর্তীতে প্রথম ফ্রান্সিস থেকে শুরু করে ভ্যালোইস রাজবংশ ধর্মীয় পার্থক্য উপেক্ষা করেন এবং পবিত্র রোমান সাম্রাজ্যের ক্রমবর্ধমান শক্তির বিরুদ্ধে লড়াই করার জন্য অটোমান সুলতানের সাথে জোটবদ্ধ হন। চতুর্থ হেনরি সিংহাসনে আরোহণের সময় একজন প্রোটেস্ট্যান্ট ছিলেন, কিন্তু চার বছরের ক্রুসেড যুদ্ধের পর তিনি ধর্মান্তরের প্রয়োজনীয়তা উপলব্ধি করেন।

ক্যাপিটিয়ানদের মধ্যে পারিবারিক সম্পর্ক ছিল মধুর। ঐতিহ্য অনুসারে ফ্রান্সের রাজার ছোট ছেলে ও ভাইদের পদমর্যাদা বজায় রাখার জন্য এবং সিংহাসনের দাবি থেকে বিরত রাখার জন্য তাদের অ্যাপানেজ দেওয়া হত। যখন ক্যাপিটিয়ান ক্যাডেটরা রাজত্বের ইচ্ছাপোষণ করত, তখন তাদের আকাঙ্ক্ষা ফরাসি সিংহাসনের দিকে নয়, বরং বিদেশী সিংহাসনের দিকেই থাকত। ফলস্বরূপ, ক্যাপিটিয়ানরা বিভিন্ন সময়ে পর্তুগাল, সিসিলি, নাপেলস, নাভারে, হাঙ্গেরি এবং ক্রোয়েশিয়া, পোল্যান্ড, স্পেন, সার্ডিনিয়া, লিথুয়ানিয়া এবং ব্রাজিলে তাদের রাজত্ব স্থাপন করে।

স্পেনের বর্তমান রাজা ষষ্ঠ ফিলিপ এই রাজপরিবারের পরোক্ষ সদস্য, অন্যদিকে লুক্সেমবার্গের গ্র্যান্ড ডিউক হেনরি এই পরিবারের সাথে আত্মীয়তার সম্পর্কযুক্ত। এই বংশ ছিল ইউরোপের দুটি প্রাচীন রাজবংশের মধ্যে একটি। এছাড়াও এটি ছিল ইউরোপীয় ইতিহাসের অন্যতম শক্তিশালী রাজপরিবার এবং তারা তাদের অস্তিত্বের বেশিরভাগ সময় ধরে রাজনীতিতে গুরুত্বপূর্ণ ভূমিকা পালন করেছে। অক্সফোর্ড বিশ্ববিদ্যালয়ের মতে, ইউরোপীয় ইতিহাসের ৭৫% রাজপরিবারই ক্যাপিটিয়ান রাজবংশের সাথে সম্পর্কিত।

## প্রাচীন শাসনব্যবস্থা
প্রাচীন শাসনব্যবস্থা ছিল মধ্যযুগের শেষভাগ (আনুমানিক ১৫০০ সাল) থেকে ১৭৮৯ সাল পর্যন্ত ফ্রান্স রাজ্যের রাজনৈতিক ও সামাজিক ব্যবস্থা। ফরাসি বিপ্লবের মাধ্যমে ১৭৯০ সালে ফরাসি অভিজাতদের সামন্ততান্ত্রিক ব্যবস্থা এবং ১৭৯২ সালে বংশগত রাজতন্ত্র বিলুপ্ত হয়। প্রাচীন শাসনামলে ১৫৮৯ সাল পর্যন্ত ভ্যালোইস রাজবংশ শাসন করে এবং পরবর্তীকালে বোর্বন রাজবংশ ফ্রান্স শাসন করে। 

আধুনিক যুগের প্রথম দিকে ফ্রান্স ক্রমশ কেন্দ্রীভূত হয়ে ওঠে। ফরাসি ভাষা বাদে অন্যান্য সব ভাষাকে সরকারি ব্যবহার থেকে বাদ দেওয়া শুরু হয় এবং ফরাসি রাজা প্রাচীন শাসনব্যবস্থার সময়কার নিরঙ্কুশ ক্ষমতা আরও বৃদ্ধি করেন। এই কেন্দ্রিভূত শাসনব্যবস্থা কর ব্যবস্থা, আইনি, বিচার বিভাগীয়, ধর্মীয় বিভাগ এবং  ঐতিহাসিক ও আঞ্চলিক অনিয়মের কারণে জটিল হয়ে ওঠে। ধর্মীয়ভাবে ফ্রান্স সংখ্যাগুরু ক্যাথলিক, সংখ্যালঘু প্রোটেস্ট্যান্ট বা হুগেনটদের মধ্যে বিভক্ত হয়ে পড়ে। ফলে শুরু হয় ধারাবাহিক গৃহযুদ্ধ ও ধর্মযুদ্ধ (১৫৬২-১৫৯৮)। ধর্মযুদ্ধ ফ্রান্সকে পঙ্গু করে দেয়, তবে ত্রিশ বছরের যুদ্ধে স্পেন এবং হ্যাবসবার্গ রাজতন্ত্রের বিরুদ্ধে জয়লাভের মাধ্যমে ফ্রান্স আবারও মহাদেশের সবচেয়ে শক্তিশালী রাষ্ট্রে পরিণত হয়। ১৭ শতকে চতুর্দশ লুইয়ের অধীনে ফ্রান্স ইউরোপের প্রভাবশালী সাংস্কৃতিক, রাজনৈতিক এবং সামরিক শক্তিতে পরিণত হয়। একইসাথে ফ্রান্স এশিয়া, আফ্রিকা এবং আমেরিকায় তার প্রথম ঔপনিবেশিক সাম্রাজ্য গড়ে তোলে।

বছরের পর বছর ধরে রাষ্ট্র-গঠন, আইন প্রণয়ন (যেমন ভিলার্স-কোটেরেটস অধ্যাদেশ) এবং অভ্যন্তরীণ দ্বন্দ্বের মধ্য দিয়ে ফ্রান্সের প্রাচীন শাসনব্যবস্থার প্রশাসনিক ও সামাজিক কাঠামো বিকশিত হয়। ভ্যালোয়া রাজবংশ সংস্কার এবং দেশের বিক্ষিপ্ত রাজনৈতিক কেন্দ্রের উপর নিয়ন্ত্রণ পুনঃপ্রতিষ্ঠার চেষ্টা করে কিন্তু ১৫৬২ থেকে ১৫৯৮ সাল পর্যন্ত ধর্মযুদ্ধের কারণে এই প্রচেষ্টা বাধাগ্রস্ত হয়। বোর্বন রাজবংশের সময় চতুর্থ হেনরির (শাসনকাল ১৫৮৯-১৬১০) রাজত্বের বেশিরভাগ সময়, ত্রয়োদশ লুই (শাসনকাল ১৬১০-১৬৪৩) এবং চতুর্দশ লুইয়ের (শাসনকাল ১৬৪৩-১৭১৫) শাসনের প্রথমদিকে প্রশাসনিক কেন্দ্রীভূত হয়। "নিরঙ্কুশ রাজতন্ত্র" ধারণা (রাজার *[[Lettres de cachet|চিঠিপত্রের]]* মাধ্যমে আদেশ জারি করে শাসন পরিচালনা) এবং একটি কেন্দ্রীভূত রাষ্ট্র তৈরির প্রচেষ্টার কারণে প্রাচীন শাসনামলে ফ্রান্স একটি পদ্ধতিগত অনিয়মের দেশ হয়ে যায়। প্রশাসনিক, আইনি, বিচারিক, ধর্মীয় বিভাগ এবং বিশেষাধিকারগুলিতে প্রায়ই হস্তক্ষেপ করা হত। ফরাসি অভিজাতরা স্থানীয় সরকার এবং ন্যায়বিচারের ক্ষেত্রে তাদের অধিকার বজায় রাখার জন্য সংগ্রাম শুরু করেন এবং শক্তিশালী অভ্যন্তরীণ দ্বন্দ্বের মাধ্যমে (যেমন দ্য ফ্রন্ড) এই কেন্দ্রীকরণের বিরুদ্ধে প্রতিবাদ করেন।

### ফরাসি ধর্মযুদ্ধ
ফরাসি ধর্মযুদ্ধ ছিল ১৫৬২ থেকে ১৫৯৮ সাল পর্যন্ত ফরাসি ক্যাথলিক এবং প্রোটেস্ট্যান্টদের (যাদেরকে হুগেনট বলা হয়) মধ্যে সংঘটিত ধারাবাহিক গৃহযুদ্ধ। সংঘর্ষের ফলে সৃষ্ট সহিংসতা, দুর্ভিক্ষ বা রোগে দুই থেকে চার মিলিয়ন মানুষ মারা যায়। এই যুদ্ধ ফরাসি রাজতন্ত্রের ক্ষমতাকে মারাত্মকভাবে ক্ষতিগ্রস্ত করে। এই যুদ্ধের সময়কার সবচেয়ে কুখ্যাত ঘটনাগুলোর মধ্যে একটি ছিল ১৫৭২ সালে সেন্ট বার্থোলোমিউ'স ডে হত্যাকাণ্ড। ১৫৯৮ সালে একটি চুক্তির মাধ্যমে এই যুদ্ধের সমাপ্তি ঘটে। এসময় ১৫৯৩ সালে ক্যাথলিক ধর্মে ধর্মান্তরিত হওয়া নাভারের হেনরিকে ফ্রান্সের রাজা চতুর্থ হেনরি ঘোষণা করা হয় এবং নান্টেসের ফরমান জারি করা হয়। এই আদেশ হুগেনটদের যথেষ্ট অধিকার এবং স্বাধীনতা প্রদান করে। তবে ক্যাথলিকরা প্রোটেস্ট্যান্ট এবং হেনরিকে অস্বীকৃতি জানাতে থাকে এবং ১৬১০ সালে তাকে হত্যা করা হয়। ফলে ১৬২০-এর দশকে আবার নতুন করে হুগেনট বিদ্রোহ শুরু হয়।

১৫৩০ সাল থেকে দুই ধর্মের মধ্যে উত্তেজনা শুরু হয়, যা বিদ্যমান আঞ্চলিক বিভাজনকে আরও বাড়িয়ে তোলে। ১৫৫৯ সালের জুলাই মাসে ফ্রান্সের রাজা দ্বিতীয় হেনরির মৃত্যুর পর তার বিধবা স্ত্রী ক্যাথেরিন ডি' মেডিসি এবং শক্তিশালী অভিজাতদের মধ্যে ক্ষমতার জন্য দীর্ঘস্থায়ী লড়াই শুরু হয়। এর নেতৃত্বে ছিল গুইস ও মন্টমোরেন্সি রাজপরিবারের নেতৃত্বে একটি উগ্র ক্যাথলিক গোষ্ঠী এবং কন্ডে রাজপরিবার ও জিন ডি'আলব্রেটের নেতৃত্বে প্রোটেস্ট্যান্টরা। উভয় পক্ষই বহিরাগত শক্তির কাছ থেকে সহায়তা পায়। স্পেন ও স্যাভয় ক্যাথলিকদের সমর্থন করে এবং ইংল্যান্ড ও ডাচ প্রজাতন্ত্র প্রোটেস্ট্যান্টদের সমর্থন করে।

পলিটিক বা মডারেটরা দ্বিতীয় হেনরি ও তার পিতা প্রথম ফ্রান্সিসের দমন-পীড়নের নীতির পরিবর্তে ক্ষমতা কেন্দ্রীভূত করে এবং হুগেনটদের প্রতি ছাড় দিয়ে শৃঙ্খলা বজায় রাখার আশা করেছিলেন। ক্যাথেরিন ডি' মেডিসি প্রথমে তাদের সমর্থন করেন। ১৫৬২ সালের জানুয়ারি মাসে সেন্ট-জার্মেইন আদেশ জারি হলে গুইস গোষ্ঠী তার তীব্র বিরোধিতা করে এবং মার্চ মাসে ব্যাপক সংঘর্ষ শুরু হয়। নবম চার্লসের পক্ষে তাঁর মা ও রিজেন্ট ক্যাথেরিন ডি' মেডিসি ১৫৬৩ সালের ১৯ মার্চ 'অ্যাম্বোইসের আদেশ' বা 'প্রশান্তির আদেশ' জারি করেন। এই আদেশের মাধ্যমে ফরাসি ধর্মযুদ্ধের প্রথম পর্যায় শেষ হয় এবং হুগেনটদের ধর্মীয় সুযোগ-সুবিধা ও স্বাধীনতার নিশ্চয়তা দিয়ে ফ্রান্সে আনুষ্ঠানিক শান্তির এক যুগের সূচনা হয়। তবে আঞ্চলিক পর্যায়ে অব্যাহত ধর্মীয় সহিংসতা এবং ১৫৬৭ সালে নতুন করে শুরু হওয়া উত্তেজনার কারণে এই সমঝোতা ধীরে ধীরে দুর্বল হয়ে পড়ে। ক্যাথেরিন ডি' মেডিসি পরবর্তীতে কঠোর অবস্থান নেন এবং প্যারিসে ১৫৭২ সালের সেন্ট বার্থোলোমিউ দিবসের হত্যাকাণ্ড সমর্থন করেন। এই হত্যাকাণ্ডে ক্যাথলিকরা ফ্রান্স জুড়ে ৫,০০০ থেকে ৩০,০০০ প্রোটেস্ট্যান্টকে হত্যা করে।

এই যুদ্ধ রাজতন্ত্রের কর্তৃত্ব এবং শেষ ভ্যালোইস রাজা ক্যাথরিনের তিন পুত্র দ্বিতীয় ফ্রান্সিস, নবম চার্লস, এবং তৃতীয় হেনরির জন্য হুমকিস্বরূপ ছিল।

তাদের বোর্বন উত্তরসূরী চতুর্থ হেনরি একটি শক্তিশালী কেন্দ্রীযভূত রাষ্ট্র তৈরি করেন এবং হুগেনটদের প্রতি সহনশীলতা প্রদর্শন করেন। চতুর্থ হেনরি সফলভাবে গৃহযুদ্ধের অবসান ঘটান। তিনি এবং তার মন্ত্রীরা প্রায় ৭০ লক্ষ ইকুস ঘুষ দিয়ে ক্যাথলিক নেতাদের সন্তুষ্ট করেন। এই টাকা ছিল ফ্রান্সের তৎকালীন বার্ষিক রাজস্বের চেয়েও বেশি। ন্যান্টেসের আদেশ জারি হলে হুগেনট নেতারা শান্ত হন। এই আদেশের চারটি পৃথক বিভাগ ছিল। এতে হুগেনটদের প্রতি সহনশীলতার কথা বলা হয়, যার মধ্যে ছিল উপাসনা অনুষ্ঠিত হওয়া বা না হওয়ার স্থান পারে বা নাও হতে পারে, তিনটি প্রোটেস্ট্যান্ট বিশ্ববিদ্যালয়ের স্বীকৃতি এবং প্রোটেস্ট্যান্ট ধর্মসভার অনুমতি। রাজা দুটি ব্যক্তিগত নথি (যাকে *ব্রেভেটস* বলা হয়) জারি করেন। এর মাধ্যমে প্রোটেস্ট্যান্ট প্রতিষ্ঠাকে স্বীকৃতি দেওয়া হয়। নান্টেসের আদেশনামার মাধ্যমে ধর্মীয় সহনশীলতাকে আইনে পরিণত করা হয় এবং *ব্রেভেটস* ফ্রান্সকে একটি প্রোটেস্ট্যান্ট রাষ্ট্রে পরিণত করে। এরপরও ফ্রান্সে আইন-শৃঙ্খলা পুনরুদ্ধার হতে আরও বহু বছর সময় লেগে যায়। কারণ প্রোটেস্ট্যান্টদের দেওয়া সুবিধার বিরুদ্ধে আপত্তি জানিয়ে *সংসদ* এই আদেশের বিরোধিতা করে। নরম্যান্ডি পার্লামেন্ট ১৬০৯ সাল পর্যন্ত এই আদেশটি আনুষ্ঠানিকভাবে নিবন্ধন করা থেকে বিরত থাকে, তবে অনিচ্ছা সত্ত্বেও এর শর্তাবলী পালন করে।

১৬৮৫ সালে হেনরির নাতি চতুর্দশ লুই নান্টেসের আদেশ বাতিল করেন।
থাম্ব|ফরাসি ধর্মীয় যুদ্ধের সময়রেখা

## বোর্বন রাজবংশ
বোর্বন রাজবংশ ফ্রান্সের রাজবংশ ক্যাপিটিয়ান রাজবংশের একটি শাখা হিসেবে ফ্রান্স রাজ্যে সৃষ্টি হয়। ১৫৮৯ সালে বোর্বন রাজারা ফ্রান্স এবং নাভারে শাসন শুরু করেন। ফরাসি বোর্বনদের বংশধরদের একটি শাখা ১৮ শতকে স্পেন শাসন করে এবং তারাই বর্তমান স্প্যানিশ রাজপরিবার।

রাজকীয় বোর্বনদের উৎপত্তি ১২৭২ সালে, যখন ফ্রান্সের রাজা নবম লুইয়ের কনিষ্ঠ পুত্র রবার্ট বোর্বনের সিংহাসনের উত্তরাধিকারীকে বিয়ে করেন। এই রাজবংশ তিন শতাব্দী ধরে ক্যাডেট শাখা হিসেবে সরাসরি ক্যাপেটিয়ান এবং ভ্যালোইস রাজাদের অধীনে অভিজাত হিসেবে কাজ করে।

১৫৮৯ সালে ফ্রান্সের রাজা তৃতীয় হেনরির মৃত্যুর পর পুরুষ বংশে ভ্যালোইস পরিবার বিলুপ্ত হয়ে যায়। স্যালিক আইনের অধীনে ক্যাপিটিয়ান রাজবংশের জ্যেষ্ঠ-জীবিত শাখার জ্যেষ্ঠ প্রতিনিধি হিসেবে বোর্বন রাজপরিবারের প্রধান চতুর্থ হেনরি ফ্রান্সের রাজা হন। এরপর বোর্বন রাজারা পিরেনিসের উত্তরে নাভারে রাজ্যের অংশ ফ্রান্সের সাথে একীভূত করেন। এই রাজ্য হেনরির বাবা ১৫৫৫ সালে বিবাহের মাধ্যমে অর্জন করেছিলেন। ১৭৯২ সালে ফরাসি বিপ্লবের সময় রাজতন্ত্র উৎখাতের আগ পর্যন্ত ফ্রান্সের রাজারা উভয় অংশই শাসন করেন।

১৮১৪ সালে সংক্ষিপ্তভাবে এবং ১৮১৫ সালে প্রথম ফরাসি সাম্রাজ্যের পতনের পর বোর্বনরা সিংহাসন পুনরুদ্ধার করে। ১৮৩০ সালের জুলাই বিপ্লবে বোর্বনদের জ্যৈষ্ঠ শাখা উৎখাত হয়। এরপর অরলিন্স নামে বোর্বনদের একটি ক্যাডেট শাখা ১৮ বছর (১৮৩০-১৮৪৮) ফ্রান্স শাসন করে।

### গৃহযুদ্ধ এবং চতুর্থ হেনরির রাজত্বকাল
ফ্রান্সের প্রথম বোর্বন রাজা ছিলেন চতুর্থ হেনরি। তিনি ১৫৫৩ সালের ১৩ ডিসেম্বর নাভারে রাজ্যে জন্মগ্রহণ করেন। তার পিতা আঁতোয়ান ডি বোর্বন ছিলেন ফ্রান্সের রাজা নবম লুইয়ের নবম প্রজন্মের বংশধর। তার মা জিন ডি'আলব্রেট ছিলেন নাভারের রানী এবং ফ্রান্সের রাজা প্রথম ফ্রান্সিসের ভাগ্নী। তিনি ক্যাথলিক ধর্মে দীক্ষিত হয়েছিলেন, কিন্তু ক্যালভিনিস্ট ধর্মে বেড়ে ওঠেন। ১৫৬২ সালে তার বাবা নিহত হওয়ার পর তিনি ১০ বছর বয়সে ভেন্ডোমের ডিউক হন এবং অ্যাডমিরাল গ্যাসপার্ড ডি কলিগনি (১৫১৯-১৫৭২) তার রিজেন্ট হিসেবে নিযুক্ত হন। সাত বছর পর ১৫৬৯ সালে তার চাচা প্রিন্স ডি কন্ডের মৃত্যুর পর তরুণ ডিউক হুগেনটদের নামমাত্র নেতা হন।

১৫৭২ সালে ফ্রান্সের রাজা নবম চার্লসের মা ক্যাথেরিন ডি' মেডিসি ক্যাথলিক এবং হুগেনটদের মধ্যে শান্তি প্রতিষ্ঠার জন্য তার মেয়ে মার্গারেটের সাথে হেনরির বিবাহের ব্যবস্থা করেন। ২৪শে আগস্ট বিবাহের জন্য অনেক হুগেনট প্যারিসে জড়ো হয়, কিন্তু সেন্ট বার্থোলোমিউ'স ডে হত্যাকাণ্ডে ক্যাথলিকরা তাদের উপর অতর্কিত আক্রমণ করে এবং নির্বিচারে হত্যা করে। হেনরি ক্যাথলিক ধর্ম গ্রহণ করে নিজের জীবন রক্ষা করেন। ১৫৭৬ সালে তিনি তার ধর্মান্তর প্রত্যাখ্যান করেন এবং পুনরায় হুগেনটদের নেতৃত্বদান শুরু করেন। ১৫৭৬ থেকে ১৫৮৪ সাল পর্যন্ত ফ্রান্স তুলনামূলকভাবে শান্ত ছিল।

১৫৮৪ সালে ফ্রান্সের রাজা তৃতীয় হেনরির ছোট ভাই আনজুর ডিউক ফ্রাঁসোয়া মারা গেলে একটি বড় গৃহযুদ্ধ শুরু হয়। ফলে নাভারে সিংহাসনের পরবর্তী উত্তরাধিকারী হন। এভাবেই তিন হেনরির যুদ্ধ শুরু হয়। এই যুদ্ধে নাভারের তৃতীয় হেনরি এবং অতি-ক্যাথলিক নেতা গুইসের হেনরি আধিপত্য বিস্তারের জন্য একটি বিভ্রান্তিকর ত্রিমুখী সংগ্রামে লিপ্ত হন। ১৫৮৯ সালের ৩১ জুলাই তৃতীয় হেনরিকে হত্যার পর নাভারে ফ্রান্সের প্রথম বোর্বন রাজা চতুর্থ হেনরি হিসেবে সিংহাসন দাবি করেন।

ক্যাথলিক লীগে সংগঠিত হওয়া ক্যাথলিকরা একজন প্রোটেস্ট্যান্ট রাজাকে স্বীকৃতি দিতে অস্বীকৃতি জানায় এবং তার পরিবর্তে চতুর্থ হেনরির চাচা চার্লস, কার্ডিনাল ডি বোর্বনকে বৈধ রাজা হিসেবে স্বীকৃতি দেয় এবং গৃহযুদ্ধ অব্যাহত থাকে। ১৫৯০ সালের ১৪ মার্চ হেনরি আইভরিতে একটি গুরুত্বপূর্ণ বিজয় অর্জন করেন এবং একই বছর কার্ডিনালের মৃত্যুর পর লীগের বাহিনী সিংহাসনের জন্য একজন স্পষ্ট ক্যাথলিক প্রার্থীর অভাব বোধ করে এবং বিভিন্ন উপদলেতে বিভক্ত হয়ে পড়ে। তবুও একজন প্রোটেস্ট্যান্ট হিসেবে চতুর্থ হেনরি ক্যাথলিকদের দুর্গ প্যারিস দখল করতে বা স্প্যানিশদের দ্বারা সমর্থিত তার শত্রুদের চূড়ান্তভাবে পরাজিত করতে অক্ষম ছিলেন। তিনি ১৫৯৩ সালে পুনরায় ক্যাথলিক ধর্মে ধর্মান্তরিত হন এবং ১৫৯৪ সালের ২৭ ফেব্রুয়ারি চার্ট্রেসের ক্যাথেড্রালে রাজা হিসেবে অভিষিক্ত হন।

### হুগেনট বিদ্রোহ
হুগেনট বিদ্রোহ ছিল ১৬২০-এর দশকের একটি ধারাবাহিক বিদ্রোহ, যেখানে ফরাসি ক্যালভিনিস্ট প্রোটেস্ট্যান্টরা (হুগেনট) প্রধানত দক্ষিণ-পশ্চিম ফ্রান্সে অবস্থিত রাজকীয় কর্তৃত্বের বিরুদ্ধে বিদ্রোহ করে। এই বিদ্রোহককে কখনও কখনও হুগেনট নেতা হেনরি ডি রোহানের নামানুসারে রোহান যুদ্ধও বলা হয়। চতুর্থ হেনরির মৃত্যুর এক দশক পর এই বিদ্রোহ হয়। চতুর্থ হেনরি ছিলেন ক্যাথলিক ধর্মে ধর্মান্তরিত হওয়া একজন হুগেনট এবং ন্যান্টসের আদেশের মাধ্যমে তিনি প্রোটেস্ট্যান্টদের রক্ষা করেছিলেন। তার উত্তরসূরী ত্রয়োদশ লুই তার ইতালীয় ক্যাথলিক মা মারি ডি' মেডিসির রাজত্বকালে প্রোটেস্ট্যান্টবাদের প্রতি আরও অসহিষ্ণু হয়ে ওঠেন। হুগেনটরা স্বাধীন রাজনৈতিক ও সামরিক কাঠামো প্রতিষ্ঠা করে, বিদেশী শক্তির সাথে কূটনৈতিক যোগাযোগ স্থাপন করে এবং কেন্দ্রীয় ক্ষমতার বিরুদ্ধে প্রকাশ্যে বিদ্রোহ করে। ১৫৬২-১৫৯৮ সালের মাঝে মাঝে সংঘটিত ফরাসি ধর্মযুদ্ধের পর চতুর্থ হেনরির অধীনে দুই দশকের অভ্যন্তরীণ শান্তির পর হুগেনট বিদ্রোহ শুরু হয়।

### চতুর্দশ লুই
চতুর্দশ লুই (লুই-ডাইউডোন; ৫ সেপ্টেম্বর ১৬৩৮১ সেপ্টেম্বর ১৭১৫) ১৬৪৩ সাল থেকে ১৭১৫ সালে মৃত্যু পর্যন্ত ফ্রান্সের রাজা ছিলেন। তিনি লুই দ্য গ্রেট (**') বা সূর্য রাজা (**') নামেও পরিচিত ছিলেন। তিনি ৭২ বছর ১১০ দিন রাজত্ব পরিচালনা করেন এবং এর মাধ্যমে তিনি ইতিহাসের সর্বচেয়ে দীর্ঘকাল ক্ষমতায় থাকা সার্বভৌম শাসকে পরিণত হোন। চতুর্দশ লুইয়ের ফ্রান্স ছিল ইউরোপে নিরঙ্কুশতার যুগের প্রতীক। তবে রাজা নিজের আশেপাশে বিভিন্ন গুরুত্বপূর্ণ রাজনৈতিক, সামরিক এবং সাংস্কৃতিক ব্যক্তিত্বকে সাথে রেখেছিলেন, যেমন বোসুয়েট, কোলবার্ট, লুভয়েস, লে ব্রুন, লে নোট্রে, ল্যুলি, মাজারিন, মলিয়ের, রাসিন, টুরেনে, কন্ডে এবং ভাউবান।

১৬৬১ সালে প্রধানমন্ত্রী কার্ডিনাল মাজারিনের মৃত্যুর পর লুই ফ্রান্সে ব্যক্তিগত শাসন শুরু করেন। রাজা নিজেই এই দায়িত্ব গ্রহণের ঘোষণা করেন। রাজাদের ঐশ্বরিক অধিকারে বিশ্বাসী লুই তার পূর্বসূরীদের রাজধানী থেকে পরিচালিত একটি কেন্দ্রীভূত রাষ্ট্র তৈরির কাজ অব্যাহত রাখেন। তিনি ফ্রান্সের কিছু অংশে বিদ্যমান সামন্ততন্ত্রের অবশিষ্টাংশ দূর করার চেষ্টা করেন এবং অভিজাতদের অনেককে তার ভার্সাইয়ের বিলাসবহুল প্রাসাদে বসবাস করতে বাধ্য করেন। তার নাবালকত্বকালে ফ্রন্ড বিদ্রোহে অংশগ্রহণ করা অভিজাতদের শান্ত করতে তিনি সফল হন। এভাবে তিনি অন্যতম শক্তিশালী ফরাসি রাজা হয়ে ওঠেন এবং ফ্রান্সে একটি নিরঙ্কুশ রাজতন্ত্র তৈরি করেন, যা ফরাসি বিপ্লব পর্যন্ত টিকে ছিল। লুই ক্যাথলিক চার্চের অধীনে ধর্মের অভিন্নতাও প্রয়োগ করেছিলেন। নান্টেসের আদেশ বাতিলের ফলে হুগেনট প্রোটেস্ট্যান্ট সংখ্যালঘুদের অধিকার বাতিল হয়ে যায়। এতে হুগেনটরা দেশত্যাগ করতে বা ধর্মান্তরিত হতে বাধ্য হয়। ফলে ফরাসি প্রোটেস্ট্যান্ট সম্প্রদায় কার্যত ধ্বংস হয়ে যায়।

লুইয়ের দীর্ঘ রাজত্বকালে ফ্রান্স ইউরোপীয় শক্তি হিসেবে আবির্ভূত হয় এবং নিয়মিতভাবে তার সামরিক শক্তি জাহির করে। স্পেনের সাথে তার পুরো শৈশবকাল জুড়েই সংঘাত ছিল। ব্যক্তিগত শাসনামলে লুই তিনটি প্রধান মহাদেশীয় সংঘাতে লিপ্ত হন, সবগুলোই ছিল শক্তিশালী বিদেশী জোটের বিরুদ্ধে: ফ্রাঙ্কো-ডাচ যুদ্ধ, নয় বছরের যুদ্ধ এবং স্প্যানিশ উত্তরাধিকারের যুদ্ধ। এছাড়াও ফ্রান্স ছোট ছোট কিছু যুদ্ধেও অংশগ্রহণ করে, যেমন বিকর্ষণ যুদ্ধ এবং পুনর্মিলনের যুদ্ধ। যুদ্ধ লুইয়ের পররাষ্ট্র নীতিকে নতুনভাবে সংজ্ঞায়িত করে। "বাণিজ্য, প্রতিশোধ এবং ক্রোধের মিশ্রণ" দ্বারা অনুপ্রাণিত হয়ে তিনি অনুভব করেছিলেন যে, যুদ্ধই তার গৌরব বৃদ্ধির আদর্শ উপায়। তার যুদ্ধসমূহ ফ্রান্সের সম্পদের উপর চরম চাপ সৃষ্টি করে। শান্তির সময়ে তিনি পরবর্তী যুদ্ধের প্রস্তুতিতে মনোনিবেশ করতেন। তিনি তার কূটনীতিকদের শিখিয়েছিলেন যে, তাদের কাজ হল ফরাসি সামরিক বাহিনীর জন্য কৌশলগত সুবিধা তৈরি করা। ১৭১৫ সালে মৃত্যুর পর চতুর্দশ লুই তার প্রপৌত্র এবং উত্তরসূরী পঞ্চদশ লুইয়ের কাছে একটি শক্তিশালী রাজ্য রেখে যান। কিন্তু ১৭০১ সাল থেকে চলমান স্প্যানিশ উত্তরাধিকার যুদ্ধের পর তিনি প্রচুর ঋণে জর্জরিত ছিলেন।

লুইয়ের রাজত্বকালে যেসব উল্লেখযোগ্য অর্জন প্রারম্ভিক আধুনিক যুগে শিল্প বিপ্লবের শুরু থেকে আজ পর্যন্ত বিস্তৃত প্রভাব ফেলেছে, তার মধ্যে রয়েছে খাল ডু মিডি নির্মাণ, শিল্পীদের পৃষ্ঠপোষকতা এবং ফরাসি বিজ্ঞান একাডেমি প্রতিষ্ঠা।

#### গৃহযুদ্ধ ১৬৪৮–১৬৫৩
ফ্রন্ড ছিল ১৬৪৮ থেকে ১৬৫৩ সালের মধ্যে ফ্রান্স রাজ্যে সংঘটিত একটি ধারাবাহিক গৃহযুদ্ধ। ১৬৩৫ সালে শুরু হওয়া ফ্রাঙ্কো-স্প্যানিশ যুদ্ধের মাঝামাঝি সময়ে এই গৃহযুদ্ধ সংঘটিত হয়। রাজা চতুর্দশ লুই রাজপুত্র, অভিজাত শ্রেণী, আইন আদালত, ( *[[Parlement|সংসদ]]* ) এবং বেশিরভাগ ফরাসি জনগণের সম্মিলিত বিরোধিতার মুখে পড়েন এবং তাদের সকলকে দমন করতে সক্ষম হন। ফ্রান্স সরকার সাতটি রাজস্ব আদেশ জারি করলে এই বিরোধ শুরু হয়। এই সাত আদেশের মধ্যে ছয়টিই ছিল কর বৃদ্ধি সংক্রান্ত। *সংসদ* রাজার কর্মকাণ্ডের সাংবিধানিক বৈধতা নিয়ে প্রশ্ন তোলে।

ফ্রন্ড মূলত দুটি অভিযানে বিভক্ত ছিল, পার্লামেন্টারি ফ্রন্ড এবং প্রিন্সেসের ফ্রন্ড। ত্রিশ বছরের যুদ্ধের অবসান ঘটানো ওয়েস্টফালিয়া শান্তি চুক্তির (১৬৪৮) ঠিক পরেই পার্লামেন্টারি ফ্রন্ডের আবির্ভাবের সময়টি ছিল তাৎপর্যপূর্ণ। সেই সময় অভিজাত নেতাদের অধীনে ফ্রান্সের কিছু অংশে সন্ত্রাস ছড়িয়ে দেওয়া সশস্ত্র দলগুলো জার্মানিতে আরও শক্তিশালী হয়ে ওঠে। চতুর্দশ লুই ফ্রন্ডের অভিজ্ঞতায় মুগ্ধ হয়ে একজন তরুণ শাসক হিসেবে ফরাসি যুদ্ধ বাহিনীকে একটি কঠোর শ্রেণিবিন্যাসের অধীনে পুনর্গঠন করেন।

ফ্রন্ড ছিল রাজার সাথে যুদ্ধ করার জন্য ফরাসি অভিজাতদের শেষ প্রচেষ্টা, কিন্তু তারা ব্যর্থ হয়। দীর্ঘমেয়াদে ফ্রন্ড রাজকীয় কর্তৃত্বকে শক্তিশালী করে, কিন্তু অর্থনীতিকে দুর্বল করে। ফ্রন্ড নিরঙ্কুশ রাজতন্ত্রের উত্থানকে সহজতর করে দেয়।

স্প্যানিশ সাম্রাজ্য ফ্রান্সের অভ্যন্তরীণ অস্থিরতা থেকে উপকৃত হয়, কারণ এর ফলে ১৬৪৭ থেকে ১৬৫৬ সালে ফরাসিদের বিরুদ্ধে স্প্যানিশ সামরিক বাহিনীর সাফল্য এতটাই বেড়ে গিয়েছিল যে, ১৬৫২ সালকে স্প্যানিশ *[[Annus mirabilis|বার্ষিকী]]* হিসাবে বিবেচনা করা যেতে পারে। ফ্রান্সের পক্ষে ইঙ্গ-স্প্যানিশ যুদ্ধে (১৬৫৪-১৬৬০) ইংরেজ হস্তক্ষেপ পরবর্তী পরিস্থিতির পরিবর্তন ঘটায়।

### ১৬শ থেকে ১৮শ শতাব্দী
১৬শ থেকে ১৭শ শতাব্দীতে প্রথম ফরাসি ঔপনিবেশিক সাম্রাজ্য ১৬৮০ সালে তার শীর্ষে থাকা মোট আয়তন থেকে  পর্যন্ত বিস্তৃত ছিল। এটি ছিল স্প্যানিশ সাম্রাজ্যের পরে তৎকালীন বিশ্বের দ্বিতীয় বৃহত্তম সাম্রাজ্য। গ্রেট ব্রিটেনের সাথে ঔপনিবেশিক দ্বন্দ্বের ফলে ১৭৬৩ সাল নাগাদ ফ্রান্সকে উত্তর আমেরিকার বেশিরভাগ ভূমি হারাতে হয়।

#### সাত বছরের যুদ্ধ
সাত বছরের যুদ্ধ (১৭৫৬-১৭৬৩) ছিল একটি বিশ্বব্যাপী সংঘাত যাতে বেশিরভাগ ইউরোপীয় বৃহৎ শক্তি জড়িত ছিল। এটি মূলত ইউরোপ, আমেরিকা এবং এশিয়া-প্রশান্ত মহাসাগরীয় অঞ্চলে সংঘটিত হয়। অন্যান্য সমসাময়িক সংঘাতের মধ্যে রয়েছে ফরাসি ও ভারতীয় যুদ্ধ (১৭৫৪-১৭৬৩), কর্ণাটক যুদ্ধ (১৭৪৪-১৭৬৩) এবং অ্যাংলো-স্প্যানিশ যুদ্ধ (১৭৬২-১৭৬৩)। বিরোধী জোটগুলির নেতৃত্বে ছিল যথাক্রমে গ্রেট ব্রিটেন এবং ফ্রান্স। উভয় জোটই একে অপরের চেয়ে বিশ্বব্যাপী প্রাধান্য প্রতিষ্ঠা করতে চেয়েছিল। স্পেনের পাশাপাশি ফ্রান্স স্থল-ভিত্তিক সেনাবাহিনী এবং নৌবাহিনীর মাধ্যমে ইউরোপ এবং বিদেশে ব্রিটেনের বিরুদ্ধে লড়াই করে। এসময় ব্রিটেনের মিত্র প্রুশিয়া ইউরোপে আঞ্চলিক সম্প্রসারণ এবং তার শক্তি একীভূত করার চেষ্টা করে। দীর্ঘস্থায়ী ঔপনিবেশিক প্রতিদ্বন্দ্বিতার কারণে উত্তর আমেরিকা এবং ওয়েস্ট ইন্ডিজে ব্রিটেন ফ্রান্স এবং স্পেনের বিরুদ্ধে যুদ্ধ করে। তারা ব্যাপকভাবে লড়াই করে এবং ফলাফলও ভালো ছিল। প্রুশিয়া জার্মান রাজ্যগুলোতে আরও বেশি প্রভাব বিস্তার করতে চেয়েছিল, অন্যদিকে অস্ট্রিয়া পূর্ববর্তী যুদ্ধে প্রুশিয়া কর্তৃক দখলকৃত সাইলেসিয়া পুনরুদ্ধার করতে এবং প্রুশিয়ার প্রভাব নিয়ন্ত্রণ করতে চেয়েছিল।

১৭৫৬ সালের কূটনৈতিক বিপ্লব নামে পরিচিত ঐতিহ্যবাহী জোটের পুনর্বিন্যাসের মাধ্যমে প্রুশিয়া ব্রিটেনের নেতৃত্বে একটি জোটের অংশ হয়ে ওঠে। এই জোটে প্রুশিয়ার দীর্ঘদিনের প্রতিদ্বন্দ্বী হ্যানোভারও অন্তর্ভুক্ত ছিল। সেই সময়ে তারা ব্রিটেনের সাথে ব্যক্তিগতভাবে মিলিত হয়। একই সময়ে অস্ট্রিয়া স্যাক্সনি, সুইডেন ও রাশিয়ার সাথে ফ্রান্সের মিত্রতা স্থাপনের মাধ্যমে বোর্বন ও হ্যাবসবার্গ পরিবারের মধ্যে শতাব্দীর পর শতাব্দী ধরে চলমান দ্বন্দ্বের অবসান ঘটায়। ১৭৬১ সালে স্পেন আনুষ্ঠানিকভাবে ফ্রান্সের সাথে জোটবদ্ধ হয় এবং দুই বোর্বন রাজতন্ত্রের মধ্যে তৃতীয় পারিবারিক চুক্তিতে ফ্রান্সের সাথে যোগ দেয়। ছোট জার্মান রাজ্যগুলো হয় সাত বছরের যুদ্ধে যোগ দিয়েছিল অথবা সংঘর্ষে জড়িত পক্ষগুলোকে ভাড়াটে সৈন্য সরবরাহ করেছিল।

১৭৫৪ সালে উত্তর আমেরিকার উপনিবেশগুলোতে ইঙ্গ-ফরাসি সংঘাত শুরু হয়। এসময় ব্রিটিশ এবং ফরাসি ঔপনিবেশিক মিলিশিয়া এবং তাদের নিজ নিজ আদি আমেরিকান মিত্ররা ছোট ছোট সংঘর্ষে লিপ্ত হয় এবং পরে পূর্ণাঙ্গঔপনিবেশিক যুদ্ধে লিপ্ত হয়। দুই বছর পর আনুষ্ঠানিকভাবে যুদ্ধ ঘোষণা করা হলে ঔপনিবেশিক সংঘাত সাত বছরের যুদ্ধের এক রঙ্গমঞ্চে পরিণত হয় এবং এর ফলে এই মহাদেশে স্থলশক্তি হিসেবে ফ্রান্সের উপস্থিতি কার্যকরভাবে শেষ হয়ে যায়। এটি ছিল আমেরিকান বিপ্লবের আগে "আঠারো শতকের উত্তর আমেরিকায় ঘটে যাওয়া সবচেয়ে গুরুত্বপূর্ণ ঘটনা"। ১৭৬২ সালে স্পেন ফরাসিদের পক্ষে যুদ্ধে যোগ দেয় এবং ব্রিটেনের মিত্র পর্তুগাল আক্রমণ করার এক ব্যর্থ চেষ্টা করে। এটি ফ্যান্টাস্টিক যুদ্ধ নামে পরিচিত হয়।

ফ্রান্সের সাথে জোট স্পেনের জন্য ছিল এক বিপর্যয়। কারণ এই যুদ্ধে ফ্রান্স তাদের দুটি প্রধান বন্দর কিউবার হাভানা এবং ফিলিপাইনের ম্যানিলা ব্রিটেনের কাছে হারায়। ১৭৬৩ সালে ফ্রান্স, স্পেন এবং গ্রেট ব্রিটেনের মধ্যে প্যারিস চুক্তির মাধ্যমে ফ্রান্স তা আবার ফিরে পায়। ইউরোপে বেশিরভাগ ইউরোপীয় শক্তির মধ্যে যে বৃহৎ আকারের সংঘাত দেখা দিয়েছিল তার মূল কারণ ছিল অস্ট্রিয়ার প্রুশিয়ার কাছ থেকে সাইলেসিয়া পুনরুদ্ধারের আকাঙ্ক্ষা। ১৭৬৩ সালে হুবার্টাসবার্গের চুক্তির মাধ্যমে স্যাক্সনি, অস্ট্রিয়া এবং প্রুশিয়ার মধ্যে যুদ্ধের অবসান ঘটে।

ব্রিটেন বিশ্বের প্রধান ঔপনিবেশিক এবং নৌ শক্তি হিসেবে তার উত্থান শুরু করে। ফরাসি বিপ্লব এবং নেপোলিয়ন বোনাপার্টের আবির্ভাবের আগ পর্যন্ত ইউরোপে ফ্রান্সের আধিপত্য কমে যায়। জার্মান রাজ্যগুলোর মধ্যে আধিপত্য বিস্তারের জন্য অস্ট্রিয়াকে চ্যালেঞ্জ জানিয়ে প্রুশিয়া একটি মহান শক্তি হিসেবে তার মর্যাদা নিশ্চিত করে, ফলে ইউরোপীয় ক্ষমতার ভারসাম্য বদলে যায়।

### পরবর্তী উন্নয়ন
আমেরিকান বিপ্লবী যুদ্ধে ফরাসি হস্তক্ষেপ মার্কিন যুক্তরাষ্ট্রকে রাজা তৃতীয় জর্জ এবং গ্রেট ব্রিটেন রাজ্যের কাছ থেকে স্বাধীনতা নিশ্চিত করতে সাহায্য করে। কিন্তু ফ্রান্সের জন্য এই যুদ্ধ ছিল ব্যয়বহুল এবং এ থেকে তাদের অর্জনও ছিল খুব কম।

১৭৮৯ সালে শুরু হওয়া ফরাসি বিপ্লবের পর ফ্রান্স রাজ্য ১৭৯১ সালে একটি লিখিত সংবিধান গ্রহণ করে, কিন্তু এক বছর পরে ফ্রান্স রাজ্য বিলুপ্ত হয় এবং প্রথম ফরাসি প্রজাতন্ত্র সৃষ্টি হয়। ১৮১৪ সালে অন্যান্য বৃহৎ শক্তি মিলে রাজতন্ত্র পুনরুদ্ধার করে এবং ১৮৪৮ সালের ফরাসি বিপ্লব পর্যন্ত তা টিকে ছিল।

## ফরাসি বিপ্লব
ফরাসি বিপ্লবের মূল কারণ ছিল *[[ফরাসি বিপ্লবের পূর্বের অবস্থা|প্রাচীন শাসনব্যবস্থার]]* ক্রমবর্ধমান সামাজিক ও অর্থনৈতিক বৈষম্য নিয়ন্ত্রণে অক্ষমতা। জনসংখ্যা বৃদ্ধি এবং সরকারি ঋণের সুদ পরিশোধের ফলে অর্থনৈতিক মন্দা, বেকারত্ব এবং খাদ্যের উচ্চ মূল্য বৃদ্ধি পায়। পশ্চাদগামী কর ব্যবস্থা এবং শাসকগোষ্ঠীর সংস্কারের বিরোধিতার কারণে এই সংকট সমাধান করতে ষোড়শ লুই ব্যর্থ হন।

১৭০০ থেকে ১৭৮৯ সালের মধ্যে ফরাসি জনসংখ্যা আনুমানিক ২ কোটি ১০ লক্ষ থেকে বেড়ে ২ কোটি ৮০ লক্ষে দাঁড়ায়। শুধুমাত্র প্যারিসেই ৬ লক্ষেরও বেশি বাসিন্দা ছিল। এদের মধ্যে প্রায় এক তৃতীয়াংশের কোনও নিয়মিত কাজ ছিল না। খাদ্য উৎপাদন এই সংখ্যার সাথে তাল মিলিয়ে চলতে ব্যর্থ হয়। ১৭৭০ থেকে ১৭৯০ সালের মধ্যে মজুরি ২২% বৃদ্ধি পায়, কিন্তু একই সময়ে দাম ৬৫% বৃদ্ধি পায়। এর জন্য অনেকে সরকারের নিষ্ক্রিয়তাকে দায়ী করেন। আবার এই সময় ধারাবাহিকভাবে ফসলের উৎপাদনও কমে যায়। ফলে ১৭৮৯ সালের দিকে এসে গ্রামীণ কৃষকদের বিক্রি করার মতো কিছুই ছিল না এবং শহুরে সর্বহারা শ্রেণীর ক্রয় ক্ষমতা ভেঙে পড়ে।

বৃহত্তর অর্থনীতির উপর চাপ সৃষ্টিকারী রাষ্ট্রীয় ঋণের উচ্চ মাত্রাকে ১৭৭৮-১৭৮৩ সালের অ্যাংলো-ফরাসি যুদ্ধের জন্য দায়ী করা হয়। ১৭৮৮ সালে ফ্রান্সে ঋণের সাথে মোট জাতীয় আয়ের অনুপাত ছিল ৫৫.৬%, যেখানে ব্রিটেনে এই হার ছিল ১৮১.৮%। ফরাসি ঋণের খরচ বেশি ছিল, তবে সুদ পরিশোধের জন্য নিবেদিত রাজস্বের হার উভয় দেশেই প্রায় একই ছিল।

মূল সমস্যাটি ছিল সরকারি ব্যয়ের তহবিলের জন্য ব্যবহৃত করের মূল্যায়ন এবং সংগ্রহের ক্ষেত্রে। এক অঞ্চল থেকে অন্য অঞ্চলে করের হার ব্যাপকভাবে পরিবর্তিত হত। এটি সরকারী পরিমাণ থেকে প্রায় আলাদা ছিল এবং অসঙ্গতভাবে আদায় করা হত। এই জটিল আর্থিক বোঝা সমস্ত করদাতাদের মধ্যে ক্ষোভের সৃষ্টি করে। অভিজাতরা অন্যান্য শ্রেণীর তুলনায় উল্লেখযোগ্যভাবে কম কর দিতেন, কিন্তু তারাও একই অভিযোগ করেন। আর্থিক নীতি নিয়ন্ত্রণকারী আঞ্চলিক *[[Parlement|সংসদসমূহ]]* এই ব্যবস্থাটি সরলীকরণের প্রচেষ্টাকে বাধাগ্রস্ত করে। 

সংস্কার করতে ইচ্ছুক হলেও ষোড়শ লুই অভিজাতদের মধ্যে রক্ষণশীলতার বিরোধিতার মুখোমুখি হয়ে পিছু হটতেন। আদালত জনসাধারণের ক্ষোভের লক্ষ্যবস্তুতে পরিণত হয়। বিশেষ করে রানী মারি অঁতোয়ানেত কে একজন ব্যয়বহুল অস্ট্রিয়ান গুপ্তচর হিসেবে মনে করা হত এবং জ্যাক নেকারের মতো 'প্রগতিশীল' মন্ত্রীদের বরখাস্তের জন্য তাকে দায়ী করা হত। 

### সামাজিক অবস্থা
ফরাসি বিপ্লব ছিল ফ্রান্সে আমূল রাজনৈতিক ও সামাজিক পরিবর্তনের একটি সময়কাল, যা ১৭৮৯ সালের এস্টেট জেনারেলের মাধ্যমে শুরু হয় এবং ১৭৯৯ সালের নভেম্বরে ফরাসি কনস্যুলেট গঠনের মাধ্যমে শেষ হয়। এর অনেক ধারণাকে উদার গণতন্ত্রের মৌলিক নীতি হিসেবে বিবেচনা করা হয়।

এর কারণ সম্পর্কে সাধারণত সামাজিক, রাজনৈতিক এবং অর্থনৈতিক কারণের সংমিশ্রণ বলে সবাই একমত। *[[ফরাসি বিপ্লবের পূর্বের অবস্থা|প্রাচীন শাসনব্যবস্থা]]* এসব পরিচালনা করতে অক্ষম প্রমাণিত হয়েছিল। ১৭৮৯ সালের মে মাসে ব্যাপক সামাজিক দুর্দশার কারণে এস্টেট জেনারেলের সমাবর্তন অনুষ্ঠিত হয়, যা জুন মাসে জাতীয় পরিষদে রূপান্তরিত হয়। অব্যাহত অস্থিরতার চূড়ান্ত পরিণাম ঘটে ১৪ জুলাই বাস্তিলের বিক্ষোভের মাধ্যমে। এর ফলে পরিষদ কর্তৃক সামন্ততন্ত্র বিলুপ্ত হয়, ফ্রান্সের ক্যাথলিক চার্চের উপর রাষ্ট্রীয় নিয়ন্ত্রণ আরোপ করা হয় এবং ভোটাধিকারের সম্প্রসারণসহ একাধিক মৌলিক পদক্ষেপ গ্রহণ করা হয়।

পরবর্তী তিন বছর রাজনৈতিক নিয়ন্ত্রণের সংগ্রাম অব্যাহত থাকে। নাগরিক বিশৃঙ্খলার কারণে অর্থনৈতিক মন্দা আরও তীব্রতর হয়ে যায়। অস্ট্রিয়া, ব্রিটেন, প্রুশিয়া এবং অন্যান্য বহিরাগত শক্তি বলপ্রয়োগের মাধ্যমে *প্রাচীন শাসনব্যবস্থা* পুনরুদ্ধার করতে চেষ্টা করে। অনেক ফরাসি রাজনীতিবিদ এই যুদ্ধকে জাতিকে ঐক্যবদ্ধ করার এবং বিপ্লবকে অন্যান্য দেশে রপ্তানি করে সংরক্ষণের সর্বোত্তম উপায় হিসাবে দেখেন। ফলে ১৭৯২ সালের এপ্রিলে ফরাসি বিপ্লবী যুদ্ধ শুরু হয়, ১৭৯২ সালের সেপ্টেম্বরে ফরাসি রাজতন্ত্রের বিলুপ্তি এবং ফরাসি প্রথম প্রজাতন্ত্রের ঘোষণা হয়, এরপর ১৭৯৩ সালের জানুয়ারিতে ষোড়শ লুইয়ের মৃত্যুদণ্ড কার্যকর করা হয়।

১৭৯৩ সালের ৩১ মে থেকে ২ জুন প্যারিসে বিদ্রোহের পর সংবিধান স্থগিত করা হয় এবং কার্যকর রাজনৈতিক ক্ষমতা জাতীয় কনভেনশন থেকে আরও উগ্র জননিরাপত্তা কমিটির কাছে হস্তান্তর করা হয়। পরবর্তী সন্ত্রাসের রাজত্বকালে আনুমানিক ১৬,০০০ "প্রতিবিপ্লবী"কে মৃত্যুদণ্ড দেওয়া হয়, যা ১৭৯৪ সালের জুলাই মাসে কথিত থার্মিডোরিয়ান প্রতিক্রিয়ার মাধ্যমে শেষ হয়। বহিরাগত হুমকি এবং অভ্যন্তরীণ বিরোধিতার কারণে দুর্বল হয়ে ১৭৯৫ সালের নভেম্বরে প্রজাতন্ত্র বিলুপ্ত হয় এবং স্থলাভিষিক্ত হয় ডিরেক্টরি। চার বছর পর ১৭৯৯ সালের নভেম্বরে নেপোলিয়ন বোনাপার্টের নেতৃত্বে একটি সামরিক অভ্যুত্থানের মাধ্যমে কনস্যুলেট ক্ষমতা দখল করে। একে সাধারণত বিপ্লবী যুগের সমাপ্তি হিসেবে দেখা হয়।

### জাতীয় সম্মেলন
জাতীয় সম্মেলন () ছিল ফরাসি বিপ্লবের সময় একদিনের জন্য ফ্রান্স রাজ্যের এবং প্রথম তিন বছরের জন্য প্রথম ফরাসি প্রজাতন্ত্রের গণপরিষদ। দুই বছর মেয়াদী জাতীয় গণপরিষদ এবং এক বছর মেয়াদী আইনসভার পর এটি গঠিত হয়। ১৭৯২ সালের ১০ আগস্টের মহান বিদ্রোহের পর গঠিত এই সরকার ছিল প্রথম ফরাসি সরকার, যা রাজতন্ত্রকে সম্পূর্ণরূপে পরিত্যাগ করে একটি প্রজাতন্ত্র হিসেবে গঠিত হয়েছিল। এই গণপরিষদ ২০ সেপ্টেম্বর ১৭৯২ থেকে ২৬ অক্টোবর ১৭৯৫ পর্যন্ত একক কক্ষের সমাবেশ হিসেবে অধিবেশন পরিচালনা করে।

আইনসভা যখন রাজা ষোড়শ লুইকে সাময়িকভাবে বরখাস্ত করার এবং রাজতন্ত্রবিহীন একটি নতুন সংবিধান প্রণয়নের জন্য একটি জাতীয় সম্মেলনের সমাবর্তনের আদেশ দেয়, তখন এই গণপরিষদ কার্যকর হয়। এর সদস্যরা একুশ বছর বা তার বেশি বয়সী সকল ফরাসি নাগরিকদের দ্বারা নির্বাচিত হন। অতএব, জাতীয় সম্মেলন ছিল প্রথম ফরাসি পরিষদ, যা শ্রেণীগত কোনোরকম পার্থক্য ছাড়াই সার্বজনীন ভোটাধিকারের মাধ্যমে নির্বাচিত হয়।

এই গণপরিষদ ১৭৯৫ সাল পর্যন্ত স্থায়ী ছিল। ১৭৯৩ সালের শরৎকাল থেকে ১৭৯৪ সালের বসন্তকাল পর্যন্ত আট মাস ম্যাক্সিমিলিয়েন রোবেসপিয়ের এবং তার মিত্ররা জননিরাপত্তা কমিটিতে আধিপত্য বিস্তার করে। সেই সময়কাল ছিল ফরাসি বিপ্লবের সবচেয়ে উগ্র এবং রক্তক্ষয়ী পর্যায়, যা সন্ত্রাসের রাজত্ব নামে পরিচিত। রোবেসপিয়েরের পতনের পর এই গণপরিষদ আরও এক বছর স্থায়ী হয়। এরপর একটি নতুন সংবিধান লেখা হয় এবং ফরাসি ডিরেক্টরি প্রতিষ্ঠিত হয়।

### ডিরেক্টরি
ডিরেক্টরি বা ডিরেক্টরেটও ছিল প্রথম ফরাসি প্রজাতন্ত্রের পাঁচ সদস্যের পরিচালনা কমিটি, যা ২৬ অক্টোবর ১৭৯৫ থেকে ১০ নভেম্বর ১৭৯৯ পর্যন্ত পরিচালিত হয়। এরপর ১৮ ব্রুমায়ারের অভ্যুত্থানে নেপোলিয়ন বোনাপার্ট এটি উৎখাত করেন এবং কনস্যুলেট দ্বারা প্রতিস্থাপন করেন। ফরাসি বিপ্লবের শেষ চার বছরের নাম হল *ডাইরেক্টোয়ার*। মূলধারার ইতিহাস রচনায় এই শব্দটি ব্যবহার করে ২৬ অক্টোবর ১৭৯৫ সালে জাতীয় সম্মেলন ভেঙে যাওয়ার পর থেকে নেপোলিয়নের অভ্যুত্থান পর্যন্ত সময়কালকে বোঝানো হয়।

ডিরেক্টরিটি ব্রিটেন, অস্ট্রিয়া, প্রুশিয়া, নাপেলস, রাশিয়া এবং অটোমান সাম্রাজ্য সহ বিদেশী জোটের সাথে ক্রমাগত যুদ্ধে লিপ্ত ছিল। বোনাপার্ট ইতালির একটি বড় অংশ জয় করার পর এর সীমানা বেলজিয়াম থেকে রাইন নদীর বাম তীর পর্যন্ত বিস্তৃত হয়। এই ডিরেক্টরি ইতালি, সুইজারল্যান্ড এবং নেদারল্যান্ডসে ২৯টি স্বল্পস্থায়ী ভগিনী প্রজাতন্ত্র প্রতিষ্ঠা করে। বিজিত শহর ও রাজ্যগুলো ফ্রান্সে বিপুল পরিমাণ অর্থ পাঠাতে বাধ্য হয়, সেইসাথে শিল্পকলার ভাণ্ডারও পাঠানো হয়, যা প্যারিসের নতুন লুভ্‌র জাদুঘর জাদুঘর পূরণ করতে ব্যবহৃত হয়। বোনাপার্টের নেতৃত্বে একটি সেনাবাহিনী মিশর জয় করার চেষ্টা করে এবং সিরিয়ার সেন্ট-জিন-ডি'আক্র পর্যন্ত অগ্রসর হয়। ডিরেক্টরিটি ভেন্ডি অঞ্চলে রাজতন্ত্রের নেতৃত্বে গৃহযুদ্ধের পুনরুত্থান চেষ্টাকে বানচাল করে। তবে ১৭৯৮ সালের আইরিশ বিদ্রোহকে সমর্থন করে একটি আইরিশ প্রজাতন্ত্র তৈরির উদ্যোগে ব্যর্থ হয়।

ডিরেক্টরি চলাকালীন ফরাসি অর্থনীতি ক্রমাগত সংকটের মধ্যে ছিল। শুরুতে কোষাগার খালি ছিল; কাগজের টাকা অ্যাসাইনেট তার মূল্যের একটি ভগ্নাংশে নেমে আসে এবং দ্রব্যমূল্যের দাম বেড়ে যায়। ডিরেক্টরি অ্যাসাইনেট ছাপানো বন্ধ করে দেয় এবং টাকার মূল্য পুনরুদ্ধার করে। কিন্তু এতে একটি নতুন সংকট সৃষ্টি হয়। দাম এবং মজুরি হ্রাস পায় এবং অর্থনৈতিক কার্যকলাপ স্থবির হয়ে পড়ে।

প্রথম দুই বছরে ডিরেক্টরি জ্যাকোবিন ক্লাবের সন্ত্রাসের রাজত্বের বাড়াবাড়ি বন্ধ করার দিকে মনোনিবেশ করে। এসময় হত্যাকাণ্ড বন্ধ করা হয় এবং নির্বাসিত পুরোহিত ও রাজপরিবারের সদস্যদের বিরুদ্ধে নেওয়া ব্যবস্থা শিথিল করা হয়। ১৭৯৪ সালের ১২ নভেম্বর জ্যাকবিন রাজনৈতিক ক্লাব বন্ধ করে দেওয়া হয় এবং সরকার জ্যাকবিন এবং সমাজতান্ত্রিক বিপ্লবী ফ্রাঁসোয়া-নোয়েল বাবেউফ (যিনি "*[[Gracchi|গ্রাচ্চাস]]* বাবেউফ" নামে পরিচিত) কর্তৃক পরিকল্পিত একটি সশস্ত্র বিদ্রোহ দমন করা হয়। কিন্তু বিশিষ্ট জেনারেল জিন-চার্লস পিচেগ্রু সহ একটি রাজকীয় ষড়যন্ত্র আবিষ্কারের পর জ্যাকবিনরা নতুন কাউন্সিলের দায়িত্ব গ্রহণ করে এবং চার্চ ও অভিবাসীদের বিরুদ্ধে ব্যবস্থা কঠোর করে। তারা ডিরেক্টরিতে অতিরিক্ত দুটি আসনও দখল করে।

১৭৯৯ সালে বেশ কয়েকটি পরাজয়ের পর নেদারল্যান্ডস এবং সুইজারল্যান্ডে ফরাসি বিজয় ফ্রান্সের সামরিক অবস্থানকে পুনরুদ্ধার করে, কিন্তু ডিরেক্টরিটি সমস্ত রাজনৈতিক দলগুলির সমর্থন হারিয়ে ফেলে। বোনাপার্ট অক্টোবরে মিশর থেকে ফিরে আসেন এবং ১৭৯৯ সালের ৯-১০ নভেম্বর একটি সংসদীয় অভ্যুত্থান ঘটান। অভ্যুত্থানের ফলে ডিরেক্টরিটি বিলুপ্ত হয়ে যায় এবং বোনাপার্টের নেতৃত্বে ফরাসি কনস্যুলেট স্থাপিত হয়।

#### ইউরোপীয়দের সাথে যুদ্ধ
ফরাসি বিপ্লবী যুদ্ধ ছিল ১৭৯২ থেকে ১৮০২ সাল পর্যন্ত স্থায়ী এবং ফরাসি বিপ্লবের ফলে সৃষ্ট এক বিশাল ধারাবাহিক সামরিক সংঘাত। তারা ফ্রান্সকে ব্রিটেন, অস্ট্রিয়া, প্রুশিয়া, রাশিয়া এবং আরও বেশ কয়েকটি রাজতন্ত্রের বিরুদ্ধে দাঁড় করায়। এই যুদ্ধ দুটি সময়ে বিভক্ত: প্রথম জোটের যুদ্ধ (১৭৯২-১৭৯৭) এবং দ্বিতীয় জোটের যুদ্ধ (১৭৯৮-১৮০২)। প্রাথমিকভাবে ইউরোপে সীমাবদ্ধ থাকলেও এই লড়াই ধীরে ধীরে বিশ্বব্যাপী ছড়িয়ে পড়ে। এক দশকের অবিরাম যুদ্ধ এবং আক্রমণাত্মক কূটনীতির পর ফ্রান্স ইতালীয় উপদ্বীপ, নিম্ন দেশ এবং রাইনল্যান্ড জয় করে।

প্রাথমিকভাবে ইউরোপের শাসকরা ফরাসি বিপ্লবকে ফরাসি রাজা এবং তার প্রজাদের মধ্যে বিরোধ হিসেবে দেখেছিলেন, এবং এমন কিছু হিসেবে দেখেননি যেখানে তাদের হস্তক্ষেপ করা উচিত। বিপ্লবী বক্তব্য তীব্র হতে থাকলে তারা ইউরোপের রাজাদের স্বার্থকে ষোড়শ লুই এবং তার পরিবারের স্বার্থের সাথে এক করে ফেলেন। পিলনিৎজের ঘোষণাপত্রে (২৭ আগস্ট ১৭৯১) রাজপরিবারের সাথে কিছু ঘটলে গুরুতর পরিণতির হুমকি দেওয়া হয়। ফলে বিপ্লবীদের অবস্থান ধীরে ধীরে কঠিন হয়ে ওঠে। আন্তর্জাতিক সম্পর্কের ক্ষেত্রে এই সমস্যাকে আরও জটিল করে তুলে ফরাসি অভিবাসীরা প্রতিবিপ্লবের সমর্থনে আন্দোলন চালিয়ে যেতে থাকে। অবশেষে ১৭৯২ সালের ২০ এপ্রিল ফরাসি জাতীয় কনভেনশন অস্ট্রিয়ার বিরুদ্ধে যুদ্ধ ঘোষণা করে। প্রথম জোটের এই যুদ্ধে (১৭৯২-৯৮) ফ্রান্স তার সাথে স্থল বা জলসীমা ভাগাভাগিকারী বেশিরভাগ ইউরোপীয় রাষ্ট্রের বিরুদ্ধে এবং পর্তুগাল ও অটোমান সাম্রাজ্যের বিরুদ্ধে লড়াই করে।

১৭৯২ সালে কিছু বিজয় পেলেও ১৭৯৩ সালের প্রথম দিকে ফ্রান্স ভয়াবহ সংকটের মধ্যে ছিল। ফরাসি বাহিনীকে বেলজিয়াম থেকে তাড়িয়ে দেওয়া হয়; এছাড়াও ভেন্ডিতে বাধ্যতামূলক নিয়োগের বিরুদ্ধে বিদ্রোহ দেখা দেয়; পাদ্রিদের নাগরিক সংবিধানের প্রতি ব্যাপক ক্ষোভ ছড়িয়ে পড়ে; এবং ফরাসি রাজাকে মৃত্যুদণ্ড দেওয়া হয়। ফরাসি প্রজাতন্ত্রের সেনাবাহিনী এমনিতেই বিপর্যস্ত অবস্থায় ছিল। এর উপর গণ-নিয়োগ (*[[লেভি এন মাস]]*) প্রবর্তনের পর সমস্যা আরও প্রকট হয়ে ওঠে, যা ইতিমধ্যেই দুর্দশাগ্রস্ত সেনাবাহিনীকে হাজার হাজার নিরক্ষর, অপ্রশিক্ষিত সৈন্য দিয়ে পরিপূর্ণ করে তোলে।

৬ এপ্রিল ১৭৯৩ জননিরাপত্তা কমিটি গঠিত হয় এবং *[[লেভি এন মাস|লেভি এন ম্যাসে]]* ১৮ থেকে ২৫ বছর বয়সী সকল সম্ভাব্য সৈন্যকে নিয়োগ করা হয়। নতুন ফরাসি সেনাবাহিনীর ফলাফল আরও ভালো ছিল। ১৭৯৪ সালের বেশ কয়েকটি অভিযানে ফরাসিরা কর্ট্রিক, ট্যুরকোইং এবং ফ্লেউরাসের যুদ্ধে জয়লাভ করে। ফরাসি সেনাবাহিনী অস্ট্রিয়ান, ব্রিটিশ এবং ডাচদের রাইন নদীর ওপারে তাড়িয়ে দেয় এবং বেলজিয়াম, রাইনল্যান্ড ও নেদারল্যান্ডসের দক্ষিণ অংশ দখল করে।

১৭৯৫ সালের সামরিক অভিযানের মধ্যে রাইন অভিযান বিপর্যয়কর হলেও ফরাসিরা পিরেনিদের যুদ্ধের (১৭৯৩-৯৫) মতো অন্যান্য যুদ্ধে সাফল্য অর্জন করে। ফরাসিরা বাতাভিয়ান প্রজাতন্ত্রকে একটি সহযোগী প্রজাতন্ত্র হিসেবে প্রতিষ্ঠা করে (মে ১৭৯৫) এবং বাসেলের প্রথম শান্তি চুক্তির মাধ্যমে রাইন নদীর বাম তীরে ফরাসি নিয়ন্ত্রণের প্রুশিয়ান স্বীকৃতি অর্জন করে। ক্যাম্পো ফর্মিও চুক্তির মাধ্যমে অস্ট্রিয়া নেদারল্যান্ডসকে ফ্রান্সের কাছে হস্তান্তর করে এবং উত্তর ইতালিকে বেশ কয়েকটি ফরাসি সহযোগী প্রজাতন্ত্রে রূপান্তরিত করা হয়। স্পেন ফ্রান্সের সাথে  বাসেলের দ্বিতীয় চুক্তি নামে একটি পৃথক শান্তি চুক্তি করে এবং ফরাসি ডিরেক্টরি পবিত্র রোমান সাম্রাজ্যের আরও কিছু অংশ নিজেদের দখলে নিয়ে নেয়।

১৭৯৬ সালের সামরিক অভিযানে নেপোলিয়ন বোনাপার্ট সেই সময়ে ফরাসি সেনাবাহিনীতে একজন কমান্ডার হিসেবে দায়িত্ব পালন করেন এবং ইতালিতে একটি সফল সাহসী আক্রমণ পরিচালনা করেন। মন্টেনোট অভিযানে তিনি সার্ডিনিয়া এবং অস্ট্রিয়ার সেনাবাহিনীকে পৃথক করেন, প্রত্যেককে পালাক্রমে পরাজিত করেন এবং তারপর সার্ডিনিয়ায় শান্তি স্থাপন করেন। এরপর তার সেনাবাহিনী মিলান দখল করে এবং মান্টুয়া অবরোধ শুরু করে। অবরোধ অব্যাহত রেখে বোনাপার্ট জোহান পিটার বিউলিউ, ডাগোবার্ট সিগমুন্ড ভন ওয়ার্মসার এবং জোসেফ আলভিনজির নেতৃত্বে তার বিরুদ্ধে প্রেরিত একের পর এক অস্ট্রিয়ান সেনাবাহিনীকে পরাজিত করেন।

১৭৯৭ সালের সামরিক অভিযানে বোনাপার্ট পো উপত্যকার কাছে উত্তর ইতালিতে সার্ডিনিয়া এবং অস্ট্রিয়ার বিরুদ্ধে তার সমস্ত শক্তি প্রয়োগ করেন। এর ফলে প্রথম জোট ভেঙে যায় এবং ফ্রান্সের বিরুদ্ধে লড়াইয়ের মাঠে কেবল ব্রিটেন একাই টিকে থাকে।

১৭৯৯ সালের ১০ নভেম্বর ১৮ ব্রুমায়ারের অভ্যুত্থানে ডিরেক্টরির পতন থেকে ১৮ মে ১৮০৪ সালে নেপোলিয়নিক সাম্রাজ্যের সূচনা পর্যন্ত কনস্যুলেট ছিল ফ্রান্সের শীর্ষ-স্তরের সরকার। সম্প্রসারণ অনুসারে *কনস্যুলেট* শব্দটি ফরাসি ইতিহাসের এই সময়কালকেও বোঝায়।

এই সময় নেপোলিয়ন বোনাপার্ট প্রধান কনসাল (**') হিসেবে নিজেকে একমাত্র শাসক ঘোষণা না করে ফ্রান্সে আরও [[কর্তৃত্ববাদ|কর্তৃত্ববাদী]], [[স্বৈরতন্ত্র|স্বৈরাচারী]] এবং [[Centralized government|কেন্দ্রীভূত]] [[প্রজাতন্ত্রবাদ|প্রজাতন্ত্র]] সরকারের প্রধান হিসেবে নিজেকে প্রতিষ্ঠিত করেন। ইতিহাসবিদ রবার্ট বি. হোল্টম্যান কনস্যুলেটকে "সমস্ত ফরাসি ইতিহাসের সবচেয়ে গুরুত্বপূর্ণ সময়কালের মধ্যে একটি" বলে অভিহিত করেন। এই সময়ের শেষের দিকে নেপোলিয়ন কর্তৃত্ববাদী ব্যক্তিগত শাসন প্রতিষ্ঠা করেন, যাকে [[সামরিক একনায়কত্ব]] হিসাবে দেখা হয়।

== উনিশ শতক ==

=== নেপোলিয়নের রাজত্ব ===

[[চিত্র:Arc_de_Triomphe,_Paris_5_February_2019.jpg|থাম্ব|''[[Grande Armée|গ্র্যান্ড আর্মির]]'' সম্মানে [[নেপোলিয়ন বোনাপার্ট|নেপোলিয়ন]] কর্তৃক নির্মিত ''[[আর্ক দ্য ত্রিয়োম্‌ফ|আর্ক ডি ট্রায়োম্ফ]]''। প্রথম ফরাসি সাম্রাজ্যের সময় প্যারিসে নির্মাণ শুরু হওয়া বেশ কয়েকটি স্থাপনার মধ্যে এটি একটি।]]
[[চিত্র:Jacques-Louis_David_-_The_Emperor_Napoleon_in_His_Study_at_the_Tuileries_-_Google_Art_Project.jpg|থাম্ব|ত্রিশের দশকের শেষের দিকে উচ্চপদস্থ সাদা এবং গাঢ় নীল সামরিক পোশাক পরিহিত নেপোলিয়নের প্রতিকৃতি।]]
প্রথম ফরাসি সাম্রাজ্য আনুষ্ঠানিকভাবে ফরাসি প্রজাতন্ত্র এবং পরবর্তীতে ১৮০৯ সালের পর ফরাসি সাম্রাজ্য এবং নেপোলিয়নিক ফ্রান্স নামেও পরিচিত হয়। এটি ছিল [[নেপোলিয়ন বোনাপার্ট]] শাসিত [[সাম্রাজ্য]]। তিনি ১৯ শতকের শুরুতে [[Continental Europe|মহাদেশীয় ইউরোপের]] বেশিরভাগ অংশে ফরাসি [[Hegemony|আধিপত্য]] প্রতিষ্ঠা করেন। ১৮ মে ১৮০৪ থেকে ৩ মে ১৮১৪ পর্যন্ত এবং এরপর পুনরায় সংক্ষিপ্ত সময়ের জন্য ২০ মার্চ থেকে ৭ জুলাই ১৮১৫ পর্যন্ত এই প্রজাতন্ত্র স্থায়ী ছিল।

ফ্রান্স ১৭ শতকের গোড়ার দিকে বিদেশে [[ফরাসি ঔপনিবেশিক সাম্রাজ্য|ঔপনিবেশিক সাম্রাজ্য]] প্রতিষ্ঠা করলেও [[ফরাসি বিপ্লব|ফরাসি বিপ্লবের]] পরে ফরাসি রাষ্ট্রটি [[Early modern France|বোর্বনদের অধীনে একটি রাজ্য]] এবং একটি [[প্রথম ফরাসি প্রজাতন্ত্র|প্রজাতন্ত্র]] হিসেবেই রয়ে যায়। ঐতিহাসিকরা নেপোলিয়নের শাসনামলকে ''প্রথম সাম্রাজ্য'' হিসেবে উল্লেখ করেন এবং তার ভাগ্নে [[তৃতীয় নেপোলিয়ন]] শাসিত পুনরুদ্ধারবাদী শাসনামলকে ''[[Second French Empire|দ্বিতীয় সাম্রাজ্য]]'' (১৮৫২-১৮৭০) বলা হয়। প্রথম ফরাসি সাম্রাজ্যকে কেউ কেউ "[[Republican empire|রিপাবলিকান সাম্রাজ্য]]" বলেও মনে করেন।

১৮০৪ সালের ১৮ মে ফরাসি **' কর্তৃক নেপোলিয়নকে ফরাসি সম্রাট উপাধি দেওয়া হয় (**')। ১৮০৪ সালের ২ ডিসেম্বর তাঁর রাজ্যাভিষেক হয়। এর মাধ্যমে [[ফরাসি কনস্যুলেট]] এবং [[প্রথম ফরাসি প্রজাতন্ত্র|প্রথম ফরাসি প্রজাতন্ত্রের]] সমাপ্তি ঘটে। তাঁর রাজ্যাভিষেক সত্ত্বেও ১৮০৮ সালের অক্টোবর পর্যন্ত একে আনুষ্ঠানিকভাবে "ফরাসি প্রজাতন্ত্র" বলা হত। [[Austrian Empire|অস্ট্রিয়া]], [[প্রুসিয়া রাজ্য|প্রুশিয়া]], [[রুশ সাম্রাজ্য|রাশিয়া]], [[ব্রিটিশ সাম্রাজ্য|ব্রিটেন]] এবং মিত্র রাষ্ট্রগুলির বিরুদ্ধে [[War of the Third Coalition|তৃতীয় জোটের যুদ্ধে]] উল্লেখযোগ্য বিজয়ের মাধ্যমে এই সাম্রাজ্য তার মূল ভূখণ্ড ইউরোপে সামরিক আধিপত্য অর্জন করে। বিশেষ করে ১৮০৫ সালে [[Battle of Austerlitz|অস্টারলিটজের যুদ্ধে]] ১৮০৬ সালে [[Battle of Jena–Auerstedt|জেনা-আউয়ারস্টেডের যুদ্ধ]] ১৮০৭ সালে [[Battle of Friedland|ফ্রিডল্যান্ডের যুদ্ধে]], এবং ১৮১৫ সালে [[ওয়াটারলুর যুদ্ধ|ওয়াটারলুর যুদ্ধে]] নেপোলিয়নের চূড়ান্ত পরাজয়ের আগে [[War of the Fourth Coalition|চতুর্থ জোটের যুদ্ধের]] সময় ফরাসি আধিপত্য পুনরায় প্রতিষ্ঠিত হয়।

[[নেপোলিয়নীয় যুদ্ধ|নেপোলিয়নিক যুদ্ধ]] নামে পরিচিত একের পর এক যুদ্ধের ফলে পশ্চিম ইউরোপের বেশিরভাগ অংশ এবং পোল্যান্ডে ফরাসি প্রভাব বিস্তার লাভ করে। ১৮১২ সালে চূড়ান্ত শিখরে ফরাসি সাম্রাজ্যের [[130 departments of the First French Empire|১৩০টি বিভাগে]] ৪৪ মিলিয়নেরও বেশি প্রজা ছিল। [[Confederation of the Rhine|জার্মানি]], [[Kingdom of Italy (Napoleonic)|ইতালি]], [[Spain under Joseph Bonaparte|স্পেন]] এবং [[Duchy of Warsaw|পোল্যান্ডে]] ব্যাপক সামরিক উপস্থিতি বজায় রেখেছিল এবং অস্ট্রিয়া ও প্রুশিয়াকে তারা নামমাত্র মিত্র হিসেবে গণ্য করত। প্রাথমিক ফরাসি বিজয়ের মাধ্যমে ফ্রান্স সমগ্র ইউরোপ জুড়ে বিপ্লবের অনেক আদর্শিক বৈশিষ্ট্য রপ্তানি করে। যেমন সমগ্র মহাদেশে [[Napoleonic Code|নেপোলিয়নিক কোড]] প্রবর্তনের ফলে আইনি সমতা বৃদ্ধি পায়, নেপোলিয়নিক জুরি ব্যবস্থা প্রতিষ্ঠিত হয়, বিবাহবিচ্ছেদকে বৈধতা দেওয়া হয়, এবং [[Manorialism|সিগনুরিয়াল পাওনা এবং সিগনুরিয়াল ন্যায়বিচার]] বিলুপ্ত করা হয়। পোল্যান্ড ছাড়া সকল স্থানে [[Aristocracy (class)|অভিজাত]] সুযোগ-সুবিধা বিলুপ্ত করা হয়।

১৮১৪ সালে (এবং তারপর আবার ১৮১৫ সালে) ফ্রান্সের পরাজয়ের মাধ্যমে প্রথম ফরাসি সাম্রাজ্যের সমাপ্তি এবং [[বোরবন পুনর্নির্মাণ|বোর্বন পুনরুদ্ধার যুগের]] সূচনা হয়।

==== নেপোলিয়নের যুদ্ধসমূহ ====
নেপোলিয়নের যুদ্ধ (১৮০৩-১৮১৫) ছিল [[নেপোলিয়ন বোনাপার্ট|নেপোলিয়নের]] অধীনে [[প্রথম ফরাসি সাম্রাজ্য]] (১৮০৪-১৮১৫) এবং [[Coalition forces of the Napoleonic Wars|ইউরোপীয় জোটের]] বিভিন্ন গোষ্ঠীর মধ্যে সংঘটিত ধারাবাহিক সংঘাত। এসব যুদ্ধ [[ফরাসি বিপ্লব]] (১৭৮৯-১৭৯৯) এবং [[ফরাসি বিপ্লবী যুদ্ধ]] (১৭৯২-১৮০২), ([[War of the First Coalition|প্রথম জোটের যুদ্ধ]] (১৭৯২-১৭৯৭) এবং [[War of the Second Coalition|দ্বিতীয় জোটের যুদ্ধ]] (১৭৯৮-১৮০২)) থেকে তৈরি হওয়া রাজনৈতিক শক্তির মধ্যে সংঘটিত হয় এবং [[Continental Europe|মহাদেশীয় ইউরোপের]] (Continental Europe) উপর ফরাসি আধিপত্য প্রতিষ্ঠিত হয়। এসময় সাতটি যুদ্ধ সংঘটিত হয়: (১) [[War of the Third Coalition|তৃতীয় জোটের যুদ্ধ]] (১৮০৩-১৮০৬), (২) [[War of the Fourth Coalition|চতুর্থ জোটের যুদ্ধ]] (১৮০৬-১৮০৭), (৩) [[War of the Fifth Coalition|পঞ্চম জোটের যুদ্ধ]] (১৮০৯), (৪) [[War of the Sixth Coalition|ষষ্ঠ জোটের যুদ্ধ]] (১৮১৩-১৮১৪), (৫) [[War of the Seventh Coalition|সপ্তম জোটের যুদ্ধ]] (১৮১৫), (৬) [[Peninsular War|উপদ্বীপীয় যুদ্ধ]] (১৮০৭-১৮১৪), এবং (৭) [[French invasion of Russia|রাশিয়ায় ফরাসি আক্রমণ]] (১৮১২)।

১৭৯৯ সালে [[Coup of 18 Brumaire|১৮ ব্রুমায়ারের অভ্যুত্থানের]] মাধ্যমে ফ্রান্সের [[ফরাসি কনস্যুলেট|প্রধান কনসাল]] হিসেবে নেপোলিয়ন রাজনৈতিকভাবে বিশৃঙ্খল [[প্রথম ফরাসি প্রজাতন্ত্র|প্রথম ফরাসি প্রজাতন্ত্রের]] নিয়ন্ত্রণ গ্রহণ করেন। এরপর তিনি একটি শক্তিশালী আমলাতন্ত্র এবং পেশাদার সেনাবাহিনী সহ একটি আর্থিকভাবে স্থিতিশীল ফরাসি রাষ্ট্র গঠন করেন। এর পরপরই যুদ্ধ শুরু হয়। ১৮০৩ সালের ১৮ মে [[যুক্তরাজ্য এবং আয়ারল্যান্ড|ব্রিটেন]] [[Treaty of Amiens|অ্যামিয়েন্সের শান্তিচুক্তি]] বাতিল করে ফ্রান্সের বিরুদ্ধে যুদ্ধ ঘোষণা করে এবং [[সুইডেনের ইতিহাস (১৭৭২ থেকে ১৮০৯)|সুইডেন]], [[রুশ সাম্রাজ্য|রাশিয়া]], [[নাপেলস রাজ্য|নাপেলস]] এবং [[Kingdom of Sicily|সিসিলির]] সমন্বয়ে একটি জোট গঠন করে। অ্যাডমিরাল [[হোরাশিও নেলসন|হোরাশিও নেলসনের]] নেতৃত্বে ব্রিটিশ নৌবহর ১৮০৫ সালের অক্টোবরে [[Battle of Trafalgar|ট্রাফালগারের যুদ্ধে]] যৌথ ফ্রাঙ্কো-স্প্যানিশ নৌবাহিনীকে চূড়ান্তভাবে পরাজিত করে। এই বিজয়ের মাধ্যমে [[Command of the sea|সমুদ্রের উপর ব্রিটিশদের নিয়ন্ত্রণ]] নিশ্চিত হয় এবং [[Napoleon's planned invasion of the United Kingdom|ব্রিটেনের উপর পরিকল্পিত আক্রমণ]] প্রতিরোধ করা সম্ভব হয়। ১৮০৫ সালের ডিসেম্বরে নেপোলিয়ন [[Battle of Austerlitz|অস্টারলিটজের যুদ্ধে]] রুশো [[Austrian Empire|অস্ট্রিয়ান]] সেনাবাহিনীকে পরাজিত করেন। ফলে তৃতীয় জোটের অবসান ঘটে এবং অস্ট্রিয়া শান্তি স্থাপনে বাধ্য হয়। ফরাসি শক্তি বৃদ্ধির বিষয়ে উদ্বিগ্ন হয়ে [[প্রুসিয়া রাজ্য|প্রুশিয়া]], রাশিয়া, [[স্যাক্সনি রাজ্য|স্যাক্সনি]] এবং সুইডেনের সাথে চতুর্থ জোট গঠন করে এবং ১৮০৬ সালের অক্টোবরে পুনরায় যুদ্ধ শুরু করে। নেপোলিয়ন এবারও [[Battle of Jena–Auerstedt|জেনা-আউয়ারস্টেডে]] প্রুশিয়ানদের এবং [[Battle of Friedland|ফ্রিডল্যান্ডে]] রাশিয়ানদের পরাজিত করেন, ফলে মহাদেশে এক [[Treaties of Tilsit|অস্বস্তিকর শান্তি]] নেমে আসে। চুক্তিটি উত্তেজনার অবসান ঘটাতে ব্যর্থ হয় এবং ১৮০৯ সালে আবার যুদ্ধ শুরু হয়। প্রথমে অস্ট্রিয়ানরা [[Battle of Aspern-Essling|অ্যাসপারন-এসলিংয়ে]] একটি উল্লেখযোগ্য জয় লাভ করলেও [[Battle of Wagram|ওয়াগ্রামে]] পরাজিত হয়।

[[Continental System|মহাদেশীয় ব্যবস্থার]] মাধ্যমে ব্রিটেনকে অর্থনৈতিকভাবে বিচ্ছিন্ন এবং দুর্বল করার উদ্দেশ্যে নেপোলিয়ন মহাদেশীয় ইউরোপে একমাত্র অবশিষ্ট ব্রিটিশ মিত্র [[Invasion of Portugal (1807)|পর্তুগালের উপর আক্রমণ]] করেন। ১৮০৭ সালের নভেম্বরে নেপোলিয়ন [[লিসবন]] দখল করে স্পেনে প্রচুর ফরাসি সৈন্য সমাবশ করেন। এরপর নেপোলিয়ন তার প্রাক্তন মিত্রের বিরুদ্ধে যাওয়ার এই সুযোগটি কাজে লাগান, ক্ষমতাসীন [[Spanish royal family|স্প্যানিশ রাজপরিবারকে]] ক্ষমতাচ্যুত করেন এবং ১৮০৮ সালে তার ভাই [[Joseph Bonaparte|প্রথম হোসেকে]] স্পেনের রাজা ঘোষণা করেন। স্প্যানিশ এবং পর্তুগিজরা ব্রিটিশদের সহায়তায় বিদ্রোহ করে এবং [[Peninsular War|ছয় বছর লড়াইয়ের]] পর ১৮১৪ সালে ফরাসিদের আইবেরিয়া থেকে বিতাড়িত করে।

একই সাথে বাণিজ্য হ্রাসের অর্থনৈতিক পরিণতি বহন করতে অনিচ্ছুক রাশিয়া নিয়মিতভাবে মহাদেশীয় ব্যবস্থা লঙ্ঘন করে। ফলে নেপোলিয়ন ১৮১২ সালে [[French invasion of Russia|রাশিয়ায় বিশাল আক্রমণ]] শুরু করেন। এই অভিযানে ফ্রান্সের বড় বিপর্যয়ের ঘটে এবং নেপোলিয়নের সেনাবাহিনী প্রায় ধ্বংস হয়ে যায়।

ফ্রান্সের এই পরাজয়ে উৎসাহিত হয়ে অস্ট্রিয়া, প্রুশিয়া, সুইডেন এবং রাশিয়া ষষ্ঠ জোট গঠন করে এবং ফ্রান্সের বিরুদ্ধে একটি নতুন অভিযান শুরু করে। বেশ কয়েকটি অনিশ্চিত লড়াইয়ের পর ১৮১৩ সালের অক্টোবরে [[Battle of Leipzig|লাইপজিগের যুদ্ধে]] তারা নেপোলিয়নকে চূড়ান্তভাবে পরাজিত করে। এরপর মিত্রশক্তি [[ফ্রান্স অভিযান(১৮১৪)|পূর্ব দিক থেকে ফ্রান্স আক্রমণ করে]] এবং এই উপদ্বীপ যুদ্ধ [[Campaign in south-west France (1814)|দক্ষিণ-পশ্চিম ফ্রান্সে ছড়িয়ে পড়ে]]। ১৮১৪ সালের মার্চ মাসের শেষের দিকে জোট বাহিনী [[Battle of Paris (1814)|প্যারিস]] দখল করে এবং এপ্রিল মাসে [[Treaty of Fontainebleau (1814)|নেপোলিয়নকে পদত্যাগ করতে বাধ্য করে]]। তাকে [[Principality of Elba|এলবা]] দ্বীপে নির্বাসিত করা হয় এবং [[বোরবন পুনর্নির্মাণ|বোর্বনরা ক্ষমতায় ফিরে আসে]]। নেপোলিয়ন ১৮১৫ সালের ফেব্রুয়ারিতে পালিয়ে যান এবং প্রায় [[Hundred Days|একশ দিনের]] জন্য ফ্রান্সের নিয়ন্ত্রণ পুনরায় গ্রহণ করেন। মিত্ররা সপ্তম জোট গঠন করে ১৮১৫ সালের জুনে [[ওয়াটারলুর যুদ্ধ|ওয়াটারলুতে]] তাকে পরাজিত করে এবং তাকে [[সেন্ট হেলেনা]] দ্বীপে আবারও নির্বাসিত করে। সেখানে ছয় বছর পর তিনি মারা যান।

এসকল যুদ্ধ বিশ্ব ইতিহাসে গভীর প্রভাব ফেলে। যুদ্ধের ফলাফল ছিল [[জাতীয়তাবাদ]] ও [[উদারনীতিবাদ|উদারনীতির]] বিস্তার, [[Napoleonic Code|নাগরিক আইনের]] অগ্রগতি, বিশ্বের [[Pax Britannica|শীর্ষস্থানীয় নৌ ও অর্থনৈতিক শক্তি]] হিসেবে ব্রিটেনের উত্থান, [[Spanish America|স্প্যানিশ আমেরিকায়]] [[Decolonization of the Americas|স্বাধীনতা আন্দোলনের]] উত্থান এবং পরবর্তীতে [[Spanish Empire|স্প্যানিশ]] ও [[পর্তুগিজ সাম্রাজ্য|পর্তুগিজ সাম্রাজ্যের]] পতন, জার্মান ও ইতালীয় অঞ্চলকে বৃহত্তর রাজ্যে পুনর্গঠন এবং যুদ্ধ পরিচালনার নয়াপদ্ধতির আমূল প্রবর্তন। নেপোলিয়নের যুদ্ধের সমাপ্তির পর [[Congress of Vienna|ভিয়েনার কংগ্রেস]] ইউরোপের সীমানা পুনর্নির্ধারণ করে এবং মহাদেশে [[Concert of Europe|একটি আপেক্ষিক শান্তি]] এনে দেয়। এই শান্তি ১৮৫৩ সালে [[Crimean War|ক্রিমিয়ান যুদ্ধ]] পর্যন্ত স্থায়ী ছিল।

=== বোরবন পুনরুদ্ধার ===
বোর্বন পুনরুদ্ধার বলতে [[ফ্রান্সের ইতিহাস|ফরাসি ইতিহাসের]] সেই সময়কালকে বোঝানো হয়, যখন ১৮১৪ সালের ৩ মে [[নেপোলিয়ন বোনাপার্ট|নেপোলিয়নের]] প্রথম পতনের পর [[House of Bourbon|বোর্বন রাজপরিবার]] ক্ষমতায় ফিরে আসে। ১৮১৫ সালে [[Hundred Days|একশ দিনের]] জন্য সংক্ষিপ্তভাবে ক্ষমতা পুনরায় হারালেও এই পুনরুদ্ধার ১৮৩০ সালের ২৬ [[জুলাই বিপ্লব (ফ্রান্স)|জুলাইয়ের বিপ্লব]] পর্যন্ত অব্যাহত ছিল। জুলাই বিপ্লবের পর রাজতন্ত্র আবার চালু হয় এবং ১৮৪৮ সাল পর্যন্ত অব্যাহত থাকে।

মৃত্যুদণ্ডপ্রাপ্ত রাজা [[ষোড়শ লুই|ষোড়শ লুইয়ের]] ভাই [[Louis XVIII|সপ্তদশ লুই]] এবং [[Charles X of France|দশম চার্লস]] ধারাবাহিকভাবে সিংহাসনে আরোহণ করেন। তারা একটি রক্ষণশীল সরকার প্রতিষ্ঠা করেন। রাজতন্ত্রের নির্বাসিত সমর্থকরা ফ্রান্সে ফিরে আসেন কিন্তু [[ফরাসি বিপ্লব|ফরাসি বিপ্লবের]] ফলে ঘটে যাওয়া অনেক পরিবর্তনকেই তারা আর পুনরায় ফিরিয়ে আনতে পারেননি। [[নেপোলিয়নীয় যুদ্ধ|কয়েক দশকের যুদ্ধে]] ক্লান্ত ফরাসি জাতি অভ্যন্তরীণ ও বহিরাগত শান্তি, স্থিতিশীল অর্থনৈতিক সমৃদ্ধি এবং শিল্পায়নের প্রাথমিক পর্যায় অতিক্রম করে।

=== জুলাই রাজতন্ত্র ===
১৮৩০ সালের [[জুলাই বিপ্লব (ফ্রান্স)|জুলাই বিপ্লবের]] পর রাজকীয় ক্ষমতা আবারও সুরক্ষিত হয় এবং জুলাই রাজতন্ত্র প্রতিষ্ঠিত হয়। এই রাজতন্ত্র মধ্যপন্থী রক্ষণশীলতার নীতিতে শাসন পরিচালনা করে এবং [[যুক্তরাজ্য|যুক্তরাজ্যের]] সাথে সম্পর্ক উন্নত করে। জুলাই বিপ্লব ছিল দ্বিতীয় ফরাসি বিপ্লব। এর ফলে ফরাসি [[House of Bourbon|বোর্বন]] সম্রাট [[Charles X of France|দশম চার্লসের]] পতন ঘটে এবং তার চাচাতো ভাই অরলিন্সের ডিউক [[প্রথম লুই ফিলিপ|লুই ফিলিপ]] ক্ষমতায় আরোহণ করেন। ১৮ বছর ধরে সিংহাসনে থাকার পর [[ফআরাশী বিপ্লব|১৮৪৮ সালের ফরাসি বিপ্লবে]] লুই-ফিলিপকে উৎখাত করা হয়।

১৮৩০ সালের বিপ্লবের [[বোরবন পুনর্নির্মাণ|মাধ্যমে পুনঃপ্রতিষ্ঠিত বোর্বনের]] অধীনে এক [[সাংবিধানিক রাজতন্ত্র]] থেকে ফ্রান্স আরেক জুলাই রাজতন্ত্রে স্থানান্তরিত হয়। বোর্বনের সমর্থকদের বলা হত [[Legitimist|বৈধতাবাদী]] এবং লুই ফিলিপের সমর্থকদের বলা হত [[Orléanist|অরলিয়ানবাদী]]। এছাড়াও নেপোলিয়নের বংশধরদের প্রত্যাবর্তনের সমর্থনকারীদের বলা হত [[Bonapartists|বোনাপার্টিস্ট]]।

আনুষ্ঠানিকভাবে জুলাই রাজতন্ত্র ছিল প্রথম লুই-ফিলিপের অধীনে ফ্রান্সে একটি [[উদারনীতিবাদ|উদার]] [[সাংবিধানিক রাজতন্ত্র]]। [[জুলাই বিপ্লব (ফ্রান্স)|জুলাই বিপ্লবের]] মাধ্যমে ১৮৩০ সালের ২৬ জুলাই এই রাজতন্ত্র শুরু হয় এবং [[ফআরাশী বিপ্লব|আরেক বিপ্লবের]] মাধ্যমে ১৮৪৮ সালের ২৩ ফেব্রুয়ারি শেষ হয়। এর [[বোরবন পুনর্নির্মাণ|বোর্বন পুনরুদ্ধারের]] (১৮১৪-১৮৩০) যুগের সমাপ্তি ঘটে। [[House of Bourbon|বোর্বন রাজপরিবারের]] মূলধারার শেষ রাজা [[Charles X of France|দশম চার্লসের]] রক্ষণশীল সরকারের উৎখাতের মাধ্যমে এই রাজতন্ত্র শুরু হয়।

জুলাই রাজতন্ত্র ধনী [[বুর্জোয়াশ্রেণী|বুর্জোয়া]] এবং অসংখ্য প্রাক্তন [[নেপোলিয়ন বোনাপার্ট|নেপোলিয়নীয়]] কর্মকর্তাদের মাধ্যমে আধিপত্য বিস্তার করে। এই রাজতন্ত্র রক্ষণশীল নীতি অনুসরণ করে। রাজা [[যুক্তরাজ্য এবং আয়ারল্যান্ড|যুক্তরাজ্যের]] সাথে বন্ধুত্ব স্থাপন করেন এবং ঔপনিবেশিক সম্প্রসারণে পৃষ্ঠপোষকতা করেন, যেমন [[French conquest of Algeria|আলজেরিয়ার ফরাসি বিজয়]]। ১৮৪৮ সালে [[Revolutions of 1848|অনেক ইউরোপীয় রাজ্যে বিপ্লব ঘটে]], ফলে রাজার জনপ্রিয়তা ভেঙে পড়ে এবং তিনি সিংহাসন ত্যাগ করেন।

=== দ্বিতীয় ফরাসি প্রজাতন্ত্র ===
দ্বিতীয় ফরাসি প্রজাতন্ত্র ছিল [[ফ্রান্স|ফ্রান্সের]] দ্বিতীয় [[প্রজাতন্ত্র|প্রজাতন্ত্রী]] সরকার। এটি ১৮৪৮ সাল থেকে ১৮৫২ সাল পর্যন্ত বিদ্যমান ছিল।

১৮৪৮ সালে [[ইউরোপ|ইউরোপে]] সরকারবিরোধী এক গণ-বিপ্লবী ঢেউ শুরু হয়। বিপ্লবী ঢেউয়ের সাথে তাল মিলিয়ে ফ্রান্সে [[ফআরাশী বিপ্লব|ফেব্রুয়ারি বিপ্লব]] সংঘটিত হয়। এর মাধ্যমে [[প্রথম লুই ফিলিপ|রাজা লুই-ফিলিপের]] জুলাই রাজতন্ত্রকে উৎখাত করা হয়। উগ্র এবং উদারপন্থী দলগুলো ১৮৪৮ সালে দ্বিতীয় ফরাসি প্রজাতন্ত্র প্রতিষ্ঠা করে। প্রথম ফরাসি প্রজাতন্ত্রের মানবাধিকার এবং সাংবিধানিক সরকারের মূল্যবোধ পুনরুদ্ধারের উদ্দেশ্যে তারা [[প্রথম ফরাসি প্রজাতন্ত্র|প্রথম প্রজাতন্ত্রের]] নীতিবাক্য গ্রহণ করে **'। তবে এই প্রজাতন্ত্র তার নেতৃস্থানীয় উপদলসমূহের উপজাতিবাদী সমস্যায় জর্জরিত ছিল, যা ছিল রাজতন্ত্রবাদী, আদি-সমাজতন্ত্রবাদী, উদারপন্থী এবং রক্ষণশীল। এই পরিবেশে নেপোলিয়নের ভাগ্নে লুই-নেপোলিয়ন বোনাপার্ট নিজেকে একজন জনপ্রিয় ব্যক্তিত্ব হিসেবে প্রতিষ্ঠিত করেন। ১৮৪৮ সালে তিনি রাষ্ট্রপতি নির্বাচিত হন। দ্বিতীয় প্রজাতন্ত্রের সংবিধান অনুসারে রাষ্ট্রপতির মেয়াদ কেবল এক মেয়াদের জন্য সীমাবদ্ধ ছিল।

লুই-নেপোলিয়ন ১৮৫১ সালের এক অভ্যুত্থানে প্রজাতন্ত্র উৎখাত করেন, নিজেকে সম্রাট তৃতীয় নেপোলিয়ন ঘোষণা করেন এবং দ্বিতীয় ফরাসি সাম্রাজ্য তৈরি করেন।

### ১৮৫১ সালের অভ্যুত্থান
১৮৫১ সালের ২ ডিসেম্বরের অভ্যুত্থান ছিল দ্বিতীয় প্রজাতন্ত্রের অধীনে ফ্রান্সের তৎকালীন রাষ্ট্রপতি লুই-নেপোলিয়ন বোনাপার্ট (পরবর্তীতে তৃতীয় নেপোলিয়ন) কর্তৃক সংঘটিত একটি স্ব-অভ্যুত্থান। এই অভ্যুত্থানের কোডনাম দেওয়া হয় অপারেশন রুবিকন। এই অভ্যুত্থানের মাধ্যমে জাতীয় পরিষদ ভেঙে দেওয়া হয়, রাষ্ট্রপতিকে একনায়কতান্ত্রিক ক্ষমতা প্রদান করা হয় এবং এক বছর পরে দ্বিতীয় ফরাসি সাম্রাজ্য প্রতিষ্ঠিত হয়, যা ১৮৭০ সাল পর্যন্ত স্থায়ী ছিল।

১৮৫২ সালে ক্ষমতা চলে যাওয়ার সম্ভাবনার কারণে লুই-নেপোলিয়ন বোনাপার্ট (নেপোলিয়ন বোনাপার্টের ভাগ্নে) ক্ষমতায় টিকে থাকা এবং তার সংস্কার কর্মসূচি বাস্তবায়নের জন্য আরেক অভ্যুত্থান ঘটান। এসময় আইনসভা কর্তৃক পূর্বে বাতিল করা সর্বজনীন পুরুষ ভোটাধিকার পুনরায় চালু করেন। কয়েকদিন পরে একটি সাংবিধানিক গণভোটের মাধ্যমে তার কর্তৃত্বের ধারাবাহিকতা এবং একটি নতুন সংবিধান তৈরির ক্ষমতা অনুমোদিত হয়। ফলে ১৮৫২ সালের সংবিধান প্রণয়ন করা হয়। এতে রাষ্ট্রপতির ক্ষমতা এবং মেয়াদ ব্যাপকভাবে বৃদ্ধি করা হয়। অভ্যুত্থানের এক বছর পর তিনি তৃতীয় নেপোলিয়ন নামে নিজেকে "ফরাসি সম্রাট" ঘোষণা করেন।

দ্বিতীয় ফরাসি সাম্রাজ্য ছিল তৃতীয় নেপোলিয়নের একটি সাম্রাজ্যবাদী বোনাপার্টিস্ট শাসনামল যা ১৪ জানুয়ারি ১৮৫২ থেকে ২৭ অক্টোবর ১৮৭০ পর্যন্ত ফ্রান্সের দ্বিতীয় এবং তৃতীয় প্রজাতন্ত্রের সময় বিদ্যমান ছিল। দ্বিতীয় ফরাসি সাম্রাজ্য অবকাঠামো এবং অর্থনীতিতে কিছু উল্লেখযোগ্য সাফল্য পায় এবং এক দশক ধরে ইউরোপে প্রভাবশালী শক্তি হিসেবে নিজেকে পুনঃপ্রতিষ্ঠিত করে।

১৯৩০ এবং ১৯৪০-এর দশকের ঐতিহাসিকরা দ্বিতীয় সাম্রাজ্যকে ফ্যাসিবাদের পূর্বসূরী হিসেবে আখ্যায়িত করতেন, কিন্তু বিংশ শতাব্দীর শেষের দিকে এটি একটি আধুনিকীকরণকারী শাসনব্যবস্থার উদাহরণ হিসেবে আবির্ভূত হয়।

ইতিহাসবিদরা দ্বিতীয় সাম্রাজ্যের বৈদেশিক নীতির নেতিবাচক মূল্যায়ন করেছেন এবং অভ্যন্তরীণ নীতির উপর কিছুটা ইতিবাচক মূল্যায়ন করেছেন। তিনি ফরাসি ব্যবসা এবং রপ্তানির প্রচার করেন। সবচেয়ে বড় অর্জনের মধ্যে ছিল একটি বিশাল রেলওয়ে নেটওয়ার্ক প্রতিষ্ঠা, যা বাণিজ্যকে সহজতর করে এবং পুরো দেশকে প্যারিসের সাথে সংযুক্ত করে। এই রেল অর্থনৈতিক প্রবৃদ্ধি বাড়িয়ে দেয় এবং দেশের বেশিরভাগ অঞ্চলে সমৃদ্ধি এনে দেয়। দ্বিতীয় সাম্রাজ্যকে প্যারিসের পুনর্নির্মাণের জন্য কৃতিত্ব দেওয়া হয়। সেখানে প্রশস্ত বুলেভার্ড, আকর্ষণীয় পাবলিক ভবন এবং উচ্চ শ্রেণীর প্যারিসবাসীদের জন্য মার্জিত আবাসিক এলাকা ছিল।

আন্তর্জাতিক নীতিতে তৃতীয় নেপোলিয়ন তার চাচা প্রথম নেপোলিয়নকে অনুকরণ করার চেষ্টা করেন। বিশ্বজুড়ে অসংখ্য সাম্রাজ্যবাদী উদ্যোগের পাশাপাশি ইউরোপে বেশ কয়েকটি যুদ্ধে তিনি জড়িত ছিলেন। তিনি ক্রিমিয়া এবং ইতালিতে বিজয়ের মাধ্যমে তার রাজত্ব শুরু করেন এবং স্যাভয় ও নাইস জয় করেন।

অত্যন্ত কঠোর পদ্ধতি ব্যবহার করে তিনি উত্তর আফ্রিকায় এবং দক্ষিণ-পূর্ব এশিয়ায় ইন্দোচীনে ফরাসি সাম্রাজ্য গড়ে তোলেন। [Second Mexican Empire|দ্বিতীয় মেক্সিকান সাম্রাজ্য]] গঠন করে একে ফরাসি করদরাজ্য করার লক্ষ্যে তৃতীয় নেপোলিয়ন মেক্সিকোতে একটি যুদ্ধ শুরু করেন, কিন্তু এটি ব্যর্থ হয়।

তিনি প্রুশিয়ার হুমকি মোকাবেলা করতে ব্যর্থ হন এবং রাজত্বের শেষের দিকে জার্মান বাহিনীর অপ্রতিরোধ্যতার মুখে ফরাসি সম্রাট নিজেকে মিত্রহীন অবস্থায় দেখতে পান। ১৮৭০ সালে সেদানে প্রুশিয়ান সেনাবাহিনী তাকে বন্দী করে এবং ফরাসি রিপাবলিকানদের দ্বারা সিংহাসনচ্যুত করে। ফলে ফ্রাঙ্কো-প্রুশিয়ান যুদ্ধের সময় তার শাসনের অবসান ঘটে। ১৮৭৩ সালে ইংল্যান্ডে নির্বাসনে তিনি মারা যান।

## তৃতীয় প্রজাতন্ত্র (১৮৭০ - ১৯৪০)
তৃতীয় ফরাসি প্রজাতন্ত্র ১৮৭০ সালের ৪ সেপ্টেম্বর থেকে শুরু হয়ে ১৯৪০ সালের ১০ জুলাই পর্যন্ত বিদ্যমান ছিল। এরপর দ্বিতীয় বিশ্বযুদ্ধের সময় ফ্রান্সের পতনের ফলে ভিচি সরকার গঠিত হয়।

১৮৭০-৭১ সালের ফ্রাঙ্কো-প্রুশিয়ান যুদ্ধের ফলে সৃষ্ট রাজনৈতিক বিপর্যয়ের কারণে তৃতীয় প্রজাতন্ত্র শুরুর দিকে বিপর্যস্ত ছিল। যুদ্ধের পর প্রুশিয়ানদের আদায় করা কড়া ক্ষতিপূরণের কারণে আল্‌জাসের ফরাসি অঞ্চলগুলো ক্ষতিগ্রস্ত হয় এবং প্যারিস কমিউন প্রতিষ্ঠিত হয়। তৃতীয় প্রজাতন্ত্রের প্রথম দিকে সরকার রাজতন্ত্র পুনঃপ্রতিষ্ঠার কথা বিবেচনা করে, কিন্তু সেই রাজতন্ত্রের প্রকৃতি এবং সিংহাসনের অধিকারী কে হবে তা নিয়ে মতবিরোধের সমাধান করা যায়নি। ফলে অস্থায়ী সরকার হিসেবে প্রতিষ্ঠিত হলেও তৃতীয় প্রজাতন্ত্র ফ্রান্সের স্থায়ী সরকারে পরিণত হয়।

১৮৭৫ সালের ফরাসি সাংবিধানিক আইনে তৃতীয় প্রজাতন্ত্রকে সংজ্ঞায়িত করা হয়। এতে সরকারের আইন বিভাগ গঠনের জন্য একটি চেম্বার অফ ডেপুটি ও একটি সিনেট এবং রাষ্ট্রপ্রধান হিসেবে দায়িত্ব পালনের জন্য রাষ্ট্রপতির পদ সৃষ্টি করা হয়। প্রথম দুই রাষ্ট্রপতি এডলফ থিয়ার্স এবং প্যাট্রিস ডি ম্যাকমাহোনের আমলে রাজতন্ত্র পুনঃপ্রতিষ্ঠার প্রচেষ্টা প্রাধান্য পায়। কিন্তু ১৮৮০-এর দশকে ফরাসি জনগণের মধ্যে প্রজাতন্ত্রী সরকারের প্রতি ক্রমবর্ধমান সমর্থন এবং একাধিক প্রজাতন্ত্রী রাষ্ট্রপতির আবির্ভাবের ফলে রাজতন্ত্র পুনরুদ্ধারের সম্ভাবনা ধীরে ধীরে নষ্ট হয়ে যায়।

তৃতীয় প্রজাতন্ত্র অনেক ফরাসি উপনিবেশ প্রতিষ্ঠা করে, যার মধ্যে রয়েছে ফরাসি ইন্দোচীন, ফরাসি মাদাগাস্কার, ফরাসি পলিনেশিয়া এবং পশ্চিম আফ্রিকার বৃহৎ অঞ্চল। এগুলোর সবই ১৯ শতকের শেষ দুই দশকে দখল করা হয়। বিংশ শতাব্দীর প্রথম দিকে ডেমোক্র্যাটিক রিপাবলিকান অ্যালায়েন্সের আধিপত্য ছিল। এটি প্রথমদিকে মূলত একটি মধ্য-বাম রাজনৈতিক জোট ছিল, কিন্তু সময়ের সাথে সাথে এটি প্রধান মধ্য-ডানপন্থী দলে পরিণত হয়।

প্রথম বিশ্বযুদ্ধের শুরু থেকে ১৯৩০-এর দশকের শেষের দিকে ডেমোক্র্যাটিক রিপাবলিকান অ্যালায়েন্স এবং র‍্যাডিক্যাল পার্টির মধ্যে রাজনীতির তীব্র মেরুকরণ হয়। দ্বিতীয় বিশ্বযুদ্ধ শুরু হওয়ার এক বছরেরও কম সময়ের মধ্যে যখন নাৎসি বাহিনী ফ্রান্সের বেশিরভাগ অংশ দখল করে নেয়, তখন ফরাসি সরকারের পতন হয় এবং চার্লস ডি গলের ফ্রি ফ্রান্স (**') ও [[Philippe Pétain|ফিলিপ পেটাইনের]] [[French State|ফরাসি রাষ্ট্র]] (**') প্রতিষ্ঠিত হয়।

উনিশ এবং বিংশ শতাব্দীতে ফরাসি ঔপনিবেশিক সাম্রাজ্য ছিল ব্রিটিশ সাম্রাজ্যের পরে বিশ্বের দ্বিতীয় বৃহত্তম ঔপনিবেশিক সাম্রাজ্য। ১৯২০ এবং ১৯৩০ এর দশকে এর ভূমির পরিমাণ ছিল  এরও বেশি। তবে জনসংখ্যার দিক থেকে দ্বিতীয় বিশ্বযুদ্ধের প্রাক্কালে ফ্রান্স এবং এর ঔপনিবেশিক অধিকারে মোট জনসংখ্যা ছিল মাত্র ১৫ কোটি, যেখানে শুধুমাত্র ব্রিটিশ ভারতের জনসংখ্যা ছিল ৩৩ কোটি।

তৃতীয় প্রজাতন্ত্রের সময় রাজনীতি ছিল চরমভাবে বিভক্ত। বামপন্থী শিবিরে ছিল সংস্কারপন্থী ফ্রান্স, যারা ফরাসি বিপ্লবের লিগ্যাসি বহন করত। ডানপন্থী শিবিরে ছিল রক্ষণশীল ফ্রান্স, যা কৃষকসমাজ, রোমান ক্যাথলিক চার্চ এবং সেনাবাহিনীর সমন্বয়ে গড়ে উঠেছিল। ফ্রান্সের তীব্রভাবে বিভক্ত ভোটারগোষ্ঠী এবং এই প্রজাতন্ত্রকে ধারাবাহিকভাবে উৎখাত করার প্রচেষ্টার পরও তৃতীয় প্রজাতন্ত্র সত্তর বছর টিকে ছিল। 

## চতুর্থ প্রজাতন্ত্র
চতুর্থ ফরাসি প্রজাতন্ত্র ছিল ২৭ অক্টোবর ১৯৪৬ থেকে ৪ অক্টোবর ১৯৫৮ পর্যন্ত স্থায়ী ফ্রান্সের প্রজাতন্ত্রী সরকার। ১৩ অক্টোবর ১৯৪৬ সালের চতুর্থ প্রজাতন্ত্রী সংবিধান দ্বারা এটি পরিচালিত হয়। অনেক দিক থেকে এটি ছিল তৃতীয় প্রজাতন্ত্রের পুনরুজ্জীবন এবং এটিও একই রকম অনেক সমস্যার সম্মুখীন হয়েছিল।

রাজনৈতিক অস্থিরতা সত্ত্বেও চতুর্থ প্রজাতন্ত্র ফ্রান্সে দুর্দান্ত অর্থনৈতিক প্রবৃদ্ধি অর্জন করে এবং দ্বিতীয় বিশ্বযুদ্ধের পর মার্শাল পরিকল্পনার মাধ্যমে মার্কিন যুক্তরাষ্ট্রের সহায়তায় দেশের সামাজিক প্রতিষ্ঠান ও শিল্প পুনর্গঠিত হয়। এসময় ফ্রান্স তার দীর্ঘদিনের শত্রু জার্মানির সাথেও সম্পর্ক স্থাপন করে। এই ফ্রাঙ্কো-জার্মান সহযোগিতা একসময় ইউরোপীয় ইউনিয়নে রূপলাভ করে।

যুদ্ধের আগে অস্থিতিশীল পরিস্থিতি রোধ করার জন্য নতুন সংবিধান সরকারের নির্বাহী শাখাকে শক্তিশালী করার কিছু প্রচেষ্টা করে, কিন্তু অস্থিতিশীলতা রয়েই যায় এবং চতুর্থ প্রজাতন্ত্রে ঘন ঘন সরকার পরিবর্তন হয়। এই প্রজাতন্ত্রের মাত্র ১২ বছরের ইতিহাসে ২১টি প্রশাসন ছিল। এছাড়াও সরকার অবশিষ্ট অসংখ্য ফরাসি উপনিবেশের বিউপনিবেশীকরণের বিষয়ে কার্যকর সিদ্ধান্ত নিতেও অক্ষম হয়। ১৯৫৮ সালের আলজেরিয়ান সংকটের কারণে সৃষ্ট ধারাবাহিক সংকটের পর চতুর্থ প্রজাতন্ত্রের পতন ঘটে। যুদ্ধকালীন নেতা চার্লস ডি গল অবসর থেকে ফিরে এসে একটি নতুন ফরাসি সংবিধান প্রণয়নের উদ্দেশ্যে একটি অন্তর্বর্তীকালীন প্রশাসনের নেতৃত্ব দেন। ১৯৫৮ সালের ৫ অক্টোবর একটি গণভোটের মাধ্যমে চতুর্থ প্রজাতন্ত্র বিলুপ্ত করা হয়, ফলে বর্তমান পঞ্চম প্রজাতন্ত্র প্রতিষ্ঠিত হয়।

## ১৯৫৮ সালের মে মাসের অভ্যুত্থান

### রাজনৈতিক পটভূমি
১৯৫৮ সালের মে মাসের সংকট "আলজিয়ার্স অভ্যুত্থান" বা "১৩ মের অভ্যুত্থান" নামেও পরিচিত। এটি ছিল আলজেরিয়ার স্বাধীনতা যুদ্ধের (১৯৫৪-১৯৬২) অস্থিরতার সময় ফ্রান্সের একটি রাজনৈতিক সংকট, যার ফলে চতুর্থ প্রজাতন্ত্রের পতন ঘটে এবং এর স্থলাভিষিক্ত হয় পঞ্চম প্রজাতন্ত্র যার নেতৃত্বে ছিলেন চার্লস ডি গল। তিনি বারো বছর পর ক্ষমতায় ফিরে আসেন। ১৯৫৮ সালের ১৩ মে আলজিয়ার্সে একটি রাজনৈতিক বিদ্রোহ হিসেবে এই অভ্যুত্থান শুরু হয় এবং পরে একটি সামরিক অভ্যুত্থানে পরিণত হয়। এর নেতৃত্বে ছিলেন আলজিয়ার্সের ডেপুটি ও রিজার্ভ এয়ারবোর্ন অফিসার পিয়েরে লাগাইলার্ড, ফরাসি জেনারেল রাউল সালান, এডমন্ড জোহাউড, জিন গ্রেসিয়েক্স, জ্যাক ম্যাসু এবং ভূমধ্যসাগরীয় নৌবহরের কমান্ডার অ্যাডমিরাল ফিলিপ অবোয়নো। আলজেরিয়ার প্রাক্তন গভর্নর জেনারেল জ্যাকস সোস্টেল এবং তার কর্মী মিত্ররা এই অভ্যুত্থানকে সমর্থন করেন।

### প্রাথমিক ঘটনা
সেনাবাহিনী এবং বসতি স্থাপনকারীদের সাথে ঘনিষ্ঠ সম্পর্ক বজায় রেখে ডি গলের ক্ষমতায় প্রত্যাবর্তনের জন্য সমর্থন অর্জন করার জন্য জ্যাক সোস্টেল গভর্নর জেনারেল হিসেবে ফ্রান্সে ফিরে আসেন। ১৯৫৮ সালের গোড়ার দিকে তিনি একটি অভ্যুত্থান করেন, যার মাধ্যমে ভিন্নমতাবলম্বী সেনা অফিসার এবং ঔপনিবেশিক কর্মকর্তাদের প্রতি সহানুভূতিশীল গলপন্থীদের একত্রিত করা হয়। ১৩ মে ডানপন্থীরা আলজিয়ার্সের ক্ষমতা দখল করে এবং জেনারেল ডি গলের অধীনে জননিরাপত্তার সরকার গঠনের আহ্বান জানায়। মাসু জননিরাপত্তা কমিটির চেয়ারম্যান এবং বিদ্রোহের অন্যতম নেতা নির্বাচিত হন। জেনারেল সালান বেসামরিক কর্তৃপক্ষকে প্রতিস্থাপনের জন্য গঠিত একটি জননিরাপত্তা কমিটির তিনি জান্তার দাবির উপর চাপ প্রয়োগ করেন, যাতে ফরাসি রাষ্ট্রপতি রেনে কোটি "আলজেরিয়ার পরিত্যাগ" রোধ করার জন্য জাতীয় ইউনিয়নের সরকারের প্রধান হিসেবে ডি গলকে মনোনীত করেন।

সালান রেডিওতে ঘোষণা করেন, সেনাবাহিনী অস্থায়ীভাবে ফরাসি আলজেরিয়ার দায়িত্ব গ্রহণ করেছে। ১৫ মে মাসুর চাপে আলজিয়ার্স গভর্নমেন্ট-জেনারেল ভবনের বারান্দা থেকে সালান *ভিভ ডি গল!* ঘোষণা করেন। দুই দিন পরে ডি গল জানান তিনি প্রজাতন্ত্রের ক্ষমতা গ্রহণ করতে প্রস্তুত। ১৯ মে এক সংবাদ সম্মেলনে ডি গল আবারও জোর দিয়ে বলেন যে, তিনি দেশের নিয়ন্ত্রণে আছেন। যখন একজন সাংবাদিক কিছু সাংবাদিকের উদ্বেগ প্রকাশ করেন যারা আশঙ্কা করছিলেন যে তিনি নাগরিক স্বাধীনতা লঙ্ঘন করবেন কিনা, তখন ডি গল এর তীব্র প্রতিক্রিয়া জানান:আমি কি কখনও এটা করেছি? বরং যখন এই স্বাধীনতা চলে গিয়েছিল, তখন আমি তাদের পুনঃপ্রতিষ্ঠিত করেছি। কে সত্যিকার অর্থে বিশ্বাস করে যে, ৬৭ বছর বয়সে আমি একজন স্বৈরশাসক হিসেবে ক্যারিয়ার শুরু করব?২৪শে মে আলজেরিয়া থেকে ফরাসি প্যারাট্রুপাররা বিমানে করে কর্সিকায় অবতরণ করে এবং "অপারেশন কর্স" নামক রক্তপাতহীন অভিযানের মাধ্যমে ফরাসি দ্বীপ দখল করে। পরবর্তীকালে আলজেরিয়ায় "অপারেশন পুনরুত্থান" এর প্রস্তুতি নেওয়া হয়। এর লক্ষ্য ছিল প্যারিস দখল করা এবং র‍্যাম্বুইলেটে অবস্থিত প্যারাট্রুপার এবং সাঁজোয়া বাহিনীর মাধ্যমে ফরাসি সরকারকে উৎখাত করা। তিনটি পরিস্থিতির মধ্যে কোনো একটি ঘটলেই "অপারেশন পুনরুত্থান" বাস্তবায়ন করা হত: যদি ডি গলকে ফ্রান্সের নেতা হিসেবে সংসদ কর্তৃক অনুমোদিত না করা হয়, যদি ডি গল ক্ষমতা গ্রহণের জন্য সামরিক সহায়তা চান, অথবা যদি মনে হয় যে ফরাসি কমিউনিস্ট পার্টি ফ্রান্সে ক্ষমতা গ্রহণের জন্য কোনও পদক্ষেপ নিচ্ছে।

গাই মোলেটের সমাজতান্ত্রিক সরকারের মন্ত্রী ফ্রঁসোয়া মিতেরঁ, র‌্যাডিক্যাল পার্টির সদস্য প্রাক্তন প্রধানমন্ত্রী পিয়েরে মেন্ডেস-ফ্রান্স, ওয়ার্কার্স ইন্টারন্যাশনালের (SFIO) ফরাসি বিভাগের সদস্য অ্যালাইন সাভারি এবং কমিউনিস্ট পার্টির কিছু ব্যতিক্রম ছাড়া অনেক পক্ষের রাজনৈতিক নেতারা জেনারেলের ক্ষমতায় ফিরে আসার পক্ষে একমত হন। বিখ্যাত নাস্তিক দার্শনিক জঁ-পল সার্ত্র বলেছিলেন, আমি বরং ঈশ্বরকে ভোট দেব, কারণ তিনি অন্তত ডি গলের চেয়ে বেশি বিনয়ী হবেন।

### ডি গলের ক্ষমতায় প্রত্যাবর্তন (২৯ মে ১৯৫৮)
থাম্ব|১ জুন প্যারিসের রুয়ে ডু ফাউবুর্গ-ডু-মন্দিরে বিক্ষোভ
২৯শে মে রাষ্ট্রপতি রেনে কোটি সংসদে বলেন যে, জাতি গৃহযুদ্ধের দ্বারপ্রান্তে, তাই তিনি "সবচেয়ে বিখ্যাত ফরাসি ব্যক্তির দিকে ঝুঁকছেন, সেই ব্যক্তির দিকে যিনি আমাদের ইতিহাসের সবচেয়ে অন্ধকার সময়ে স্বাধীনতা পুনরুদ্ধারের জন্য আমাদের প্রধান ছিলেন এবং যিনি প্রজাতন্ত্র পুনঃপ্রতিষ্ঠার জন্য একনায়কতন্ত্র প্রত্যাখ্যান করেছিলেন।"

ডি গল কোটির প্রস্তাব মেনে নেন এই শর্তে যে, একটি নতুন সংবিধান প্রবর্তন করা হবে এবং একটি শক্তিশালী রাষ্ট্রপতি পদ তৈরি করা হবে, যেখানে রাষ্ট্রপতি একজন একক নির্বাহী হিসেবে সাত বছর ধরে শাসন করবেন। আরেকটি শর্ত ছিল তাকে ছয় মাসের জন্য অতিরিক্ত ক্ষমতা প্রদান করতে হবে।

১৯৫৮ সালের ১ জুন জাতীয় পরিষদে ডি গলের নবগঠিত মন্ত্রিসভা ৩২৯-২২৪ ভোটে অনুমোদিত হয়, এবং তাকে ছয় মাসের জন্য অধ্যাদেশ দ্বারা শাসন করার ক্ষমতা এবং একটি নতুন সংবিধান প্রণয়নের দায়িত্ব দেওয়া হয়।

১৯৫৮ সালের মে মাসের সংকট থেকে এটা নিশ্চিত হওয়া যায় যে, ১৯৫৮ সালের মধ্যে চতুর্থ প্রজাতন্ত্রের প্রতি আলজেরিয়ায় ফরাসি সেনাবাহিনীর কোনও সমর্থন ছিল না। ১৯৫৮ সালে ফ্রান্সে বেসামরিক-সামরিক সম্পর্কের ক্ষমতার ভারসাম্যের এই নির্ণায়ক পরিবর্তন এবং বলপ্রয়োগের হুমকি ছিল ফ্রান্সে ডি গলকে ক্ষমতায় ফিরিয়ে আনার প্রধান কারণ।

## পঞ্চম প্রজাতন্ত্র

### উৎপত্তি এবং ইতিহাস (১৯৫৮–১৯৮১)
আলজেরিয়ার স্বাধীনতা যুদ্ধের (১৯৫৪-৬২) কারণে সৃষ্ট সমস্যার মধ্যে ১৯৫৮ সালে প্রতিষ্ঠিত পঞ্চম প্রজাতন্ত্রের সময় ফ্রান্স ১৯৮১ সাল পর্যন্ত ধারাবাহিক ডানপন্থী প্রশাসন দ্বারা শাসিত ছিল।

চতুর্থ প্রজাতন্ত্রের রাজনৈতিক অস্থিরতা দূর হয়ে গেলে ফরাসি আলজেরিয়ার প্রশ্নে সামরিক অভ্যুত্থানের হুমকি দেওয়া অতি-ডানপন্থী চরমপন্থীরা আলজেরিয়ার স্বাধীনতা লাভের পর মূলত পিছিয়ে পড়ে। ফরাসি কমিউনিস্ট পার্টির ভাবমূর্তি ধীরে ধীরে কম উগ্র হয়ে ওঠে। রাজনীতি মূলত গলপন্থী বনাম বামপন্থী বিরোধিতায় পরিণত হয়।

তবে গলপন্থী সরকার কঠোর হস্তক্ষেপের কারণে সমালোচিত হয়। নির্বাচন অবাধ হলেও রেডিও এবং টিভি সম্প্রচারের উপর রাষ্ট্রের একচেটিয়া নিয়ন্ত্রণ প্রতিষ্ঠা পায়। তবে এই একচেটিয়া শাসন নিরঙ্কুশ ছিল না, কারণ প্রতিবেশী দেশগুলো থেকে রেডিও স্টেশনগুলো ফরাসিদের জন্য বিশেষভাবে সম্প্রচার করত।

দ্বিতীয় বিশ্বযুদ্ধের সময় বৈধতা অর্জনকারী গলবাদ প্রাথমিকভাবে বেশ কয়েকজন বামপন্থীকেও আকৃষ্ট করে, কিন্তু সরকারে গলবাদ চূড়ান্তভাবে রক্ষণশীল হয়ে ওঠে।

১৯৬২ সালে ডি গল ফরাসি নাগরিকদের সর্বজনীন ভোটাধিকারের ভিত্তিতে রাষ্ট্রপতি নির্বাচনের বিষয়ে একটি গণভোট আয়োজন করেন। ১৮৫১ সালে তৃতীয় নেপোলিয়নের অভ্যুত্থানের পর সর্বজনীন ভোটাধিকার প্রায় বাতিল হয়ে যায়। ৬০ শতাংশ ভোটার গণভোটের পক্ষে মত দেন এবং এরপর তিনি সর্বজনীন ভোটাধিকারে ফরাসি প্রজাতন্ত্রের রাষ্ট্রপতি নির্বাচিত হন। ফলে তিনি সংসদে বর্ধিত কর্তৃত্ব পান। ১৯৬৫ সালের রাষ্ট্রপতি নির্বাচনে ডি গল জয়ী হন। তার প্রতিদ্বন্দ্বী ছিলেন বামপন্থী ফ্রঁসোয়া মিতেরঁ। তিনি বামপন্থী দলগুলো নিয়ে গঠিত জোট (ফরাসি কমিউনিস্ট পার্টি বাদে) ফেডারেশন অব দ্য ডেমোক্রেটিক অ্যান্ড সোশ্যালিস্ট লেফটের নেতৃত্ব দেন।

### ১৯৬৮ সালের মে মাসের ব্যর্থ বিপ্লব এবং ডি গলের পদত্যাগ
১৯৬৮ সালের মে মাসে শ্রমিক ধর্মঘট এবং ছাত্র দাঙ্গা ফ্রান্সকে কাঁপিয়ে তোলে। তবে এর ফলে সরকারে তাৎক্ষণিক পরিবর্তন আসেনি এবং ১৯৬৮ সালের জুনের নির্বাচনে একটি ডানপন্থী প্রশাসন পুনর্নির্বাচিত হয়। কিন্তু ১৯৬৯ সালে ফরাসি ভোটাররা ডি গল কর্তৃক প্রস্তাবিত ফরাসি সিনেট সংস্কারের উপর একটি গণভোট প্রত্যাখ্যান করেন। ডি গল ঘোষণা করেছিলেন গণভোটে "না" জয়ী হলে তিনি পদত্যাগ করবেন, তাই এই গণভোটটিও এক ধরনের নির্বাচন ছিল। তাই ৫২% এরও বেশি ভোটার "না" ভোট দিয়ে সংস্কার প্রত্যাখ্যান করাকে মূলত ডি গলের প্রতি অসন্তুষ্টির বহিঃপ্রকাশ বলে মনে করা হয়। শেষ পর্যন্ত সেই বছরই তিনি পদত্যাগ করেন।

ডি গলের প্রধানমন্ত্রী জর্জ পোঁপিদু ১৯৬৯ সালে রাষ্ট্রপতি নির্বাচিত হন এবং ১৯৭৪ সালে মৃত্যুর আগ পর্যন্ত এই পদে অধিষ্ঠিত ছিলেন। ১৯৭২ সালে গণভোটে ফরাসিদের ৬০ শতাংশের সমর্থনের মাধ্যমে যুক্তরাজ্য, ডেনমার্ক, আয়ারল্যান্ড এবং নরওয়েতে ইউরোপীয়ান ইকোনমিক কমিউনিটি (সিইই) সম্প্রসারণের অনুমোদন দেওয়া হয়।

পোঁপিদুর আকস্মিক মৃত্যুর পর ভালেরি জিস্কার দেস্তাঁ জাক শিরাকের সহায়তায় গলবাদী ব্যারনদের পুনর্গঠন করেন এবং পরবর্তী নির্বাচনে বামপন্থী ফ্রঁসোয়া মিতেরঁ এর বিরুদ্ধে জয়লাভ করেন। গিসকার্ড মিডিয়ার দায়িত্বে থাকা রাষ্ট্রীয় সংস্থা ওআরটিএফ পুনর্গঠন করেন এবং রেডিও ফ্রান্স সহ বেশ কয়েকটি চ্যানেল তৈরি করেন। 

### মিতেরেঁর রাষ্ট্রপতিত্ব (১৯৮১-১৯৯৫)
১৯৮১ সালে সমাজতান্ত্রিক ফ্রঁসোয়া মিতেরঁ সুদূরপ্রসারী সংস্কারের কর্মসূচির (ফ্রান্সের জন্য ১১০টি প্রস্তাব) ইশতেহার দিয়ে রাষ্ট্রপতি নির্বাচিত হন। তিনি ১৯৯৫ সাল পর্যন্ত এই দায়িত্ব পালন করেন।

আকস্মিক এক নির্বাচনের মাধ্যমে সংসদে সংখ্যাগরিষ্ঠতা অর্জনের পর তার সরকার সামাজিক ও অর্থনৈতিক সংস্কারের একটি কর্মসূচি পরিচালনা করে:

* সামাজিক নীতি:
** মৃত্যুদণ্ড বাতিল ;
** সমকামিতাকে অপরাধ হিসেবে গণ্য করে এমন আইন বাতিল এবং সমকামী যৌনতার জন্য সম্মতির বয়স কমিয়ে বিষমকামী যৌনতার বয়স নির্ধারণ
** গণমাধ্যমের উদারীকরণ
** সম্পদের উপর সংহতি কর (আইএসএফ) আরোপ এবং উত্তরাধিকার করের সংস্কার।
* অর্থনৈতিক নীতি:
** বিপুল কারখানা জাতীয়করণ
** আইনি কর্মসপ্তাহের সময়কাল পূর্বের ৪০ ঘন্টার পরিবর্তে ৩৯ ঘন্টা নির্ধারণ
** এসএমআইসি এর ন্যূনতম মজুরি বৃদ্ধি।
* প্রাতিষ্ঠানিক সংস্কার:
** ব্যতিক্রমী বিচারিক পদ্ধতি বাতিল (শান্তিকালীন কোর্ট-মার্শাল ইত্যাদি)

তবে ১৯৮৩ সালে উচ্চ মুদ্রাস্ফীতি এবং অর্থনৈতিক দুর্দশার কারণে অর্থনৈতিক নীতি নাটকীয়ভাবে পরিবর্তিত হয়, যা *রিগুর* (কঠোরতা) নামে পরিচিত। সমাজতান্ত্রিক-কমিউনিস্ট সরকার তখন রাজস্ব এবং ব্যয় নিয়ন্ত্রণের নীতি গ্রহণ করে। পরবর্তীতে বামপন্থী এবং ডানপন্থী উভয় সরকারই জাতীয়করণ বাতিল করে দেয়, তবে গৃহীত সামাজিক সংস্কারসমূহ বহাল থাকে।

অধিকন্তু, *[[Trente Glorieuses|ট্রেন্টে গ্লোরিউস]]* (ত্রিশ গৌরবময়) প্রবৃদ্ধির সমাপ্তি একটি কাঠামোগত বেকারত্বের সূচনা করে, যা একটি গুরুত্বপূর্ণ রাজনৈতিক সমস্যা হয়ে ওঠে। ১৯৮০ সাল থেকে বিভিন্ন নীতি গ্রহণের পরেও বেকারত্ব স্থায়ীভাবে উচ্চ স্তরে রয়ে গেছে। ফ্রান্সের প্রায় ১০% জনগণ এখনও বেকার।

১৯৮৬ সালে জাক শিরাকের নব্য-গলিবাদী র‍্যালি ফর দ্য রিপাবলিক (আরপিআর) আইনসভা নির্বাচনে জয়লাভ করে।

#### বৃহত্তর ধরণ এবং প্রবণতা
পঞ্চম প্রজাতন্ত্রে প্রথমবারের মতো ১৯৮৬ সালে একজন বামপন্থী রাষ্ট্রপতি একজন ডানপন্থী প্রধানমন্ত্রীর সাথে একসাথে কাজ করতে বাধ্য হন, ফলে প্রথম সহবাস সরকার (Cohabitation government) গঠিত হয়। ১৯৯৩ সালের নির্বাচনে আরপিআর পুনরায় জয়লাভ করলে সহবাসের পুনরাবৃত্তি ঘটে। তারপর ১৯৯৭ সালের নির্বাচনে সমাজতান্ত্রিক দল জয়লাভ করে, ফলে লিওনেল জস্প্যাঁ প্লুরাল লেফট সরকার গঠন করেন।

"সহবাস" (এক দলের রাষ্ট্রপতি, অন্য দলের প্রধানমন্ত্রী) সময়কালের ঐতিহ্য হলো রাষ্ট্রপতি বৈদেশিক ও নিরাপত্তা নীতিতে প্রাথমিক ভূমিকা পালন করেন, অন্যদিকে অভ্যন্তরীণ নীতিতে প্রধান ভূমিকা প্রধানমন্ত্রী এবং তার সরকারের হাতে ন্যস্ত থাকে।

১৯৮০ এবং ১৯৯০ এর দশকে জিন-মেরি লে পেনের ন্যাশনাল ফ্রন্ট (এফএন) এর উত্থান দেখা যায়। এটি একটি অতি-ডানপন্থী দল, যা বেকারত্ব এবং অপরাধ বৃদ্ধির জন্য অভিবাসন, বিশেষ করে আলজেরিয়ার মতো উত্তর আফ্রিকার দেশ থেকে অভিবাসনকে দায়ী করে। ২০০২ সালের ফরাসি রাষ্ট্রপতি নির্বাচনে জিন-মেরি লে পেনের আপেক্ষিক সাফল্যের জন্য আংশিকভাবে কিশোর অপরাধের উদ্বেগকে দায়ী করা হয়।

১৯৯৫ সালের নভেম্বর-ডিসেম্বরে আল্যাঁ জুপের *লিবারেল* (ফরাসি ভাষায় মুক্ত বাজার) সংস্কার পরিকল্পনার প্রতিবাদে সমস্ত ট্রেড-ইউনিয়ন ব্যাপক সাধারণ ধর্মঘট শুরু করে। এতে ফ্রান্স অচল হয়ে পড়ে। এই ধর্মঘটকে ফরাসি সামাজিক আন্দোলনের একটি সন্ধিক্ষণ হিসেবে বিবেচনা করা হয়।

### বামপন্থীদের সাথে শিরাকের জোট (১৯৯৫-২০০২)
রাষ্ট্রপতি জাক শিরাকের প্রথম দুই বছরে প্রধানমন্ত্রী ছিলেন আল্যাঁ জুপে। তিনি সমসাময়িকভাবে শিরাকের নব্য- গলবাদী র‍্যালি ফর দ্য রিপাবলিক (আরপিআর) এর নেতা হিসেবে দায়িত্ব পালন করেন। শিরাক এবং জুপে জাতীয় পরিষদে বিশাল (৫৭৭টি আসনের মধ্যে ৪৭০টি) সংখ্যাগরিষ্ঠতা পান।

১৯৯৮ সালের বসন্তে পরিকল্পিত আইনসভা নির্বাচনের আগে সরকারকে রাজনৈতিকভাবে ব্যয়বহুল সিদ্ধান্ত নিতে হতে পারে, এই বিষয়টি মাথায় রেখে, ফ্রান্স যাতে ইইউ এর একক মুদ্রার জন্য মাস্ট্রিক্ট মানদণ্ড পূরণ করে তা নিশ্চিত করতে শিরাক ১৯৯৭ সালের এপ্রিলে আগাম নির্বাচন দেওয়ার সিদ্ধান্ত নেন।

সমাজতান্ত্রিক দলের নেতা লিওনেল জস্প্যাঁর নেতৃত্বে বামপন্থীরা অপ্রত্যাশিতভাবে জাতীয় পরিষদে একটি শক্তিশালী সংখ্যাগরিষ্ঠতা অর্জন করে (৩১৯টি আসন, যেখানে নিরঙ্কুশ সংখ্যাগরিষ্ঠতার জন্য ২৮৯টি আসন প্রয়োজন)। ২ জুন রাষ্ট্রপতি শিরাক জস্প্যাঁকে প্রধানমন্ত্রী হিসেবে ঘোষণা করেন। জস্প্যাঁ মূলত সমাজতান্ত্রিক মন্ত্রীদের নিয়ে একটি প্লুরাল বাম সরকার গঠন করেন, যার মধ্যে কমিউনিস্ট পার্টি এবং গ্রিনসের মতো বামপন্থী মিত্র দলের কিছু মন্ত্রীও অন্তর্ভুক্ত ছিল।

জস্প্যাঁ অব্যাহত ইউরোপীয় একীকরণের প্রতি তার সমর্থন এবং ফ্রান্সকে অর্থনৈতিক ও আর্থিক ইউনিয়নের পথে রাখার প্রতি তার অভিপ্রায় ব্যক্ত করেন। তিনি সামাজিক উদ্বেগের প্রতি আরও বেশি মনোযোগ দেন।

শিরাক এবং জস্প্যাঁ বেশিরভাগ ক্ষেত্রেই পররাষ্ট্র ক্ষেত্রে একসাথে কাজ করেন। রাষ্ট্রপতি এবং সরকারের প্রতিনিধিরা একক ও একমত ফরাসি নীতি অনুসরণ করেন। তাদের "সহবাস" ব্যবস্থাটি পঞ্চম প্রজাতন্ত্রের ইতিহাসে সবচেয়ে দীর্ঘস্থায়ী ছিল।

### ২০০২-২০১২ সালে ডানপন্থীদের শাসনকাল
২০০২ সালের রাষ্ট্রপতি নির্বাচনে জস্প্যাঁর কাছে শিরাকের চূড়ান্ত পরাজয়ের পর অনুষ্ঠিত আইনসভা নির্বাচনের পরে এই "সহবাস" শেষ হয়। এর ফলে রাষ্ট্রপতি শিরাক জঁ-পিয়ের রাফারাঁ (ইউএমপি) কে নতুন প্রধানমন্ত্রী হিসেবে নিযুক্ত করেন।

২০০৫ সালের ২৯ মে ইউরোপের জন্য একটি সংবিধান প্রতিষ্ঠার চুক্তির উপর গণভোটে ফরাসি ভোটাররা প্রস্তাবিত সনদটি বিপুল ভোটে প্রত্যাখ্যান করেন। একে শিরাক ও তার সরকার এবং পিএস নেতৃত্বের প্রতি অনাস্থা হিসেবে বিবেচনা করা হয়। বামপন্থী গোষ্ঠী এবং লরেন্ট ফ্যাবিয়াস ছাড়া সংখ্যাগরিষ্ঠরা প্রস্তাবিত সংবিধানকে সমর্থন করেন। দুই দিন পর রাফারাঁ পদত্যাগ করেন এবং শিরাক ফ্রান্সের প্রধানমন্ত্রী হিসেবে প্রাক্তন পররাষ্ট্রমন্ত্রী দোমিনিক দ্য ভিলপ্যাঁ কে নিয়োগ করেন।

২০০৫ সালের শরৎকালে পুলিশের সহিংসতার কারণে বেশ কয়েকটি নিম্ন শ্রেণীর শহরতলিতে নাগরিক অস্থিরতা দেখা দেয়। ফলস্বরূপ, সরকার জরুরি অবস্থা জারি করে, যা ২০০৬ সালের জানুয়ারি পর্যন্ত স্থায়ী ছিল।

২০০৬ সালে প্রধানমন্ত্রী দোমিনিক দ্য ভিলপ্যাঁ সংবিধান সংশোধন করে প্রথম কর্মসংস্থান চুক্তি সম্পাদন করেন, যা সিপিই নামে পরিচিত। এটি একটি বিশেষ ধরণের কর্মসংস্থান চুক্তি, যার অধীনে ২৬ বছরের কম বয়সী কর্মীদের উদারভাবে নিয়োগ এবং ছাঁটাই করা যেতে পারে।

এই আইনের সমর্থকরা যুক্তি দেন যে ফরাসি কর্মসংস্থান আইন নতুন কর্মী নিয়োগে নিয়োগকর্তাদের অনুৎসাহিত করে। তাদের মতে, ২৬ বছরের কম বয়সীদের বেকারত্বের হার ২৩% এবং নিম্নবিত্ত অঞ্চলের তরুণদের বেকারত্বের হার ৪০% হওয়ার এটাই মূল কারণ।

যাইহোক, এই পরিকল্পনা হীতে বিপরীত হয়ে যায়। আইনটির পাশাপাশি আইনটি পাস করার পদ্ধতি (একটি ব্যতিক্রমী আইনী পদ্ধতি ব্যবহার করে) উভয়ই সমালোচিত হয়। সাধারণ সমস্যা সমাধানের চেষ্টা করার পরিবর্তে শ্রমিকদের অধিকারকে দুর্বল করার জন্য আইনটি সমালোচিত হয়। ২০০৬ সালে এই আইনের বিরুদ্ধে বিক্ষোভের পর সরকার আইনটি বাতিল করতে বাধ্য হয়।

এই ঘটনার পর প্রধানমন্ত্রী ভিলপ্যাঁ রাষ্ট্রপতি পদে জয়ের সমস্ত আশা হারিয়ে ফেলেন এবং তার সরকার আর সংস্কার কার্যকর করার চেষ্টা করেনি।

২০০৭ সালের নির্বাচনে রক্ষণশীল নিকোলা সার্কোজি রাষ্ট্রপতি নির্বাচিত হন এবং ১৬ মে এই দায়িত্ব গ্রহণ করেন। উচ্চ বেকারত্বের সমস্যা তখনও সমাধান হয়নি। ২০১১ সালে গাদ্দাফি সরকারকে উৎখাত করার জন্য লিবিয়ায় সামরিক অভিযানে সারকোজি অত্যন্ত সক্রিয়ভাবে জড়িত ছিলেন।

### সমাজতন্ত্রীদের শাসনকাল (২০১২-২০১৭)
২০১২ সালের রাষ্ট্রপতি নির্বাচনে সমাজতান্ত্রিক ফ্রঁসোয়া ওলঁদ সারকোজিকে পরাজিত করেন। ইউরোপীয় ঋণ সংকট মোকাবেলার জন্য জার্মানির আঙ্গেলা মার্কেলের কৃচ্ছ্রতা নীতির বিপরীতে ওলঁদ একটি প্রবৃদ্ধি নীতির পক্ষে ছিলেন। ২০১৪ সালে মার্কেল এবং মার্কিন প্রেসিডেন্ট ওবামার সাথে ওলঁদ ইউক্রেনের বিরুদ্ধে রাশিয়ার পদক্ষেপের কারণে রাশিয়ার উপর নিষেধাজ্ঞা আরোপ করেন। ২০১৬ সালের ডিসেম্বরে ওলঁদ ঘোষণা করেন যে তিনি ফ্রান্সের রাষ্ট্রপতি পদে পুনরায় নির্বাচন করবেন না।

### মাক্রোঁর রাষ্ট্রপতিত্ব (২০১৭-বর্তমান)
২০১৭ সালের রাষ্ট্রপতি নির্বাচনে বিজয়ী হন এমানুয়েল মাক্রোঁ। তিনি "লা রিপাবলিক এন মার্চে!" নামে একটি নতুন দলের প্রতিষ্ঠাতা। তিনি মধ্য-ডানপন্থী থেকে একজন প্রধানমন্ত্রী এবং মধ্য-বাম ও মধ্য-ডানপন্থী উভয় পক্ষ থেকে মন্ত্রী নিযুক্ত করেন।

২০২২ সালের রাষ্ট্রপতি নির্বাচনে রাষ্ট্রপতি ম্যাক্রোঁ তার অতি-ডানপন্থী প্রতিদ্বন্দ্বী মারিন ল্য পেনকে রানঅফ নির্বাচনে পরাজিত করে পুনরায় নির্বাচিত হন। ২০০২ সালের পর তিনিই প্রথম পুনর্নির্বাচিত ফরাসি রাষ্ট্রপতি।

২০২২ সালের মে মাসে রাষ্ট্রপতি এমানুয়েল ম্যাক্রোঁর মধ্যপন্থী দল লা রিপাবলিক এন মার্চে নাম পরিবর্তন করে রেনেসাঁ করে। তবে ২০২২ সালের জুনের নির্বাচনে ম্যাক্রোঁর জোট সংসদীয় সংখ্যাগরিষ্ঠতা হারায়, ফলে ২০ বছরের মধ্যে প্রথমবারের মতো ফরাসি রাষ্ট্রপতি সংসদে নিরঙ্কুশ সংখ্যাগরিষ্ঠতা হারান। ম্যাক্রোঁর মধ্য-ডানপন্থী জোট ২৩৪টি আসন, বামপন্থী জোট ১৪১টি আসন, অতি-ডানপন্থী ন্যাশনাল র‍্যালি ৯০টি আসন এবং রক্ষণশীল লেস রিপাবলিকান এবং তার মিত্ররা ৭৫টি আসন জিতে। বিরোধী বামপন্থী জোটে লা ফ্রান্স ইনসোমিস (এলএফআই) এবং এর নেতা জঁ-ল্যুক মেলঁশোঁর আধিপত্য রয়েছে। বামপন্থী জোটের অন্যান্য দলগুলো হলো সমাজতান্ত্রিক দল (পিএস), ফরাসি কমিউনিস্ট পার্টি (পিসিএফ) এবং ইউরোপ ইকোলজি লেস ভার্টস (ইইএলভি)।

## ইস্যু

### উদারনীতি বা সমাজতন্ত্রের ইস্যু
বর্তমান ফরাসি রাজনীতির একটি বড় প্রশ্ন হল *উদারনীতি* - অর্থাৎ অর্থনীতিতে সরকারি হস্তক্ষেপের বিপরীতে অর্থনৈতিক উদারনীতি, ব্যক্তিবাদ, সমাজ এবং বাজার ব্যবস্থা। বিস্তৃতভাবে বলতে গেলে, *লিবারেলিজমের* সমর্থকরা মুক্ত বাজারকে কম নিয়ন্ত্রণের সাথে কাজ করতে দিতে চান। উদাহরণস্বরূপ, তারা কর্মীদের উপর সামান্য নিয়ন্ত্রণ চান এবং চুক্তি আলোচনার উপর ছেড়ে দেওয়ার পরিবর্তে সপ্তাহে ৩৫ ঘন্টা কর্মসংস্থান নির্ধারণকারী ফরাসি আইন বাতিল করতে চান। *লিবারেলিজমের* সমালোচকরা যুক্তি দেন যে, শ্রমিকদের কল্যাণের জন্য সরকারি হস্তক্ষেপ অপরিহার্য। তাদের মতে, শ্রমিকদের অধিকারে বিরাট সাফল্য ঐতিহাসিকভাবে সরকারি হস্তক্ষেপ এবং সামাজিক সংহতির মাধ্যমে অর্জিত হয়েছে। একইভাবে *উদারনীতির* সমর্থকরা মুক্ত বাজার এবং পণ্যের অবাধ চলাচলের পক্ষে, যা সমালোচকদের মতে ধনী শ্রেণীর উপকার করে।

কিছু ডানপন্থী সরকার এবং মুক্তবাজারের মধ্যে সম্পর্কের আমূল পরিবর্তনের পক্ষে। তাদের যুক্তি হলো, গত ৩০ বছর ধরে বামপন্থী এবং ডানপন্থী উভয় ধরণের সরকারের অধীনে ফরাসিদের এই বিশ্বাসে বিভ্রান্ত করা হয়েছে যে, প্রকৃত *সংস্কার* ছাড়াই সবকিছু চলতে পারে।

ফ্রান্সে এই ধরনের উদারতাবাদ বিরল। একে অতি-উদারনীতি বা নব্য-উদারনীতির একটি রূপ হিসেবে বিবেচনা করা হয় এবং খুব কম সংখ্যক ডানপন্থী এটি সমর্থন করেন।

## আধুনিক রাষ্ট্রপতি নির্বাচনী প্রচারণা

### ২০১২ সালের রাষ্ট্রপতি নির্বাচনী প্রচারণা

### ২০১৭ সালের রাষ্ট্রপতি নির্বাচনী প্রচারণা

### ২০২২ সালের রাষ্ট্রপতি নির্বাচনী প্রচারণা

## প্রধান সামাজিক গোষ্ঠী

### ইউনিয়ন এবং নেতা
শ্রমিক ইউনিয়ন:

* *[[Confédération Générale du Travail]]* (সিজিটি): প্রায় ৮০০,০০০ দাবীকৃত সদস্য। ফরাসি কমিউনিস্ট পার্টির সাথে এর ঐতিহ্যবাহী সম্পর্ক ছিল, কিন্তু বর্তমানে এটি সামাজিক-গণতান্ত্রিক দৃষ্টিভঙ্গির দিকে বেশি ঝুঁকছে। ৩৪.০০%। সাধারণ সম্পাদক: ফিলিপ মার্টিনেজ
* *[[Confédération Française Démocratique du Travail]]* (সিএফডিটি): প্রায় ৮০০,০০০ সদস্য। পিএস এর ঘনিষ্ঠ বলে বিবেচিত। ২১.৮১%। সাধারণ সম্পাদক: লরেন্ট বার্গার
* *[[Force Ouvrière|ফোর্স ওভারিয়ের]]* (এফও): ৫০০,০০০ সদস্য। ইউনিয়নের উপর নির্ভরশীল, সিজিটি থেকে বিচ্ছিন্ন (১৯৪৭)। ১৫.৮১%। সাধারণ সম্পাদক: জিন-ক্লদ মেলি
* *[[Confédération Française des Travailleurs Chrétiens]]* (সিএফটিসি): ১৪০,০০০ সদস্য। খ্রিস্টান সংস্কারবাদী। ৮.৬৯%। সভাপতি: জ্যাক ভয়েসিন
* *[[Confédération Générale des Cadres]]* (সিএফসি-সিজিসি): ১৮০,০০০ সদস্য। সংস্কারবাদী, হোয়াইট-কলার এবং এক্সিকিউটিভ শ্রমিক ইউনিয়ন। ৮.১৯%। সভাপতি: ফিলিপ লুই
* *[[Union Nationale des Syndicats Autonomes]]* (ইউএনএসএ): ৩৬০,০০০ সদস্য। সংস্কারবাদী। ৬.২৫%। সাধারণ সম্পাদক: অ্যালাইন অলিভ
* *[[Solidaires Unitaires Démocratiques]]* (এসইউডি): ১১০,০০০ সদস্য। "গ্রুপ অব ১০" এর উত্তরসূরী, র‍্যাডিক্যাল ট্রেড ইউনিয়নের একটি গ্রুপ। ৩.৮২%।
* *[[Confédération Nationale du Travail]]* (সিএনটি): ৮,০০০ সদস্য। নৈরাজ্যবাদী-সিন্ডিকালিস্ট ট্রেড ইউনিয়ন। 

### নিয়োগকর্তাদের সংগঠন

* ফরাসি কর্পোরেশন আন্দোলন (*[[Mouvement des Entreprises de France]]* (এমইডিইএফ), পূর্বে সিএনপিএফ নামে পরিচিত)।
* ছোট এবং মধ্যম কর্পোরেশনের সাধারণ কনফেডারেশন ("Confédération Générale des Petites et Moyennes Entreprises") (সিজিএমপিই)।

## প্রধান দল এবং জোটসমূহ

### ফ্রান্সের বাম ও ডানপন্থী এবং প্রধান রাজনৈতিক দলসমূহ
১৭৮৯ সালের ফরাসি বিপ্লবের পর থেকে ফ্রান্সের রাজনৈতিক মতপরিসর বাম-ডান পার্থক্য মেনে চলে আসছে। তবে রাজতন্ত্রের সাথে *ড্রয়েট* (ডান) শব্দটির ঐতিহাসিক সংযোগের কারণে রক্ষণশীল বা ডানপন্থী দলগুলো আনুষ্ঠানিকভাবে নিজেদেরকে "ডানপন্থী" প্রতিনিধিত্বকারী হিসাবে বর্ণনা করা এড়িয়ে চলে।

ফরাসি রাজনীতি দীর্ঘকাল ধরে দুটি রাজনৈতিকভাবে বিরোধী গোষ্ঠীর দ্বারা চিহ্নিত ছিল: ফরাসি সমাজতান্ত্রিক দলকে কেন্দ্র করে বামপন্থী এবং পূর্বে রাসেম্বলমেন্ট পোর লা রিপাবলিক (আরপিআর) এবং এর উত্তরসূরী লেস রিপাবলিকানের  নেতৃত্বে ডানপন্থী।

উদারপন্থী এবং মধ্যপন্থী রাজনৈতিক দল রেনেসাঁ (আরই) (পূর্বে এন মার্চে! এবং পরে লা রিপাবলিক এন মার্চে! নামে পরিচিত) ২০১৭ সাল থেকে ফ্রান্সের বৃহত্তম রাজনৈতিক দল।

### বামপন্থী
**বিংশ শতাব্দীর শুরুতে** ফরাসি বামপন্থীরা নিজেদেরকে নিম্নরূপে বিভক্ত করেছিল:

* নৈরাজ্যবাদী, যারা ট্রেড ইউনিয়নে বেশি সক্রিয় ছিল (তারা ১৯০৬ থেকে ১৯০৯ সাল পর্যন্ত সিজিটি নিয়ন্ত্রণ করে)।
* বিপ্লবী: জিন জাউরেস, জুলেস গুয়েসদে প্রমুখ কর্তৃক প্রতিষ্ঠিত এসএফআইও।
* সংস্কারবাদী: রিপাবলিকান, র‌্যাডিক্যাল এবং র‌্যাডিক্যাল-সমাজতান্ত্রিক দল এবং নন-এসএফআইও সমাজতন্ত্রী।

#### প্রথম বিশ্বযুদ্ধের পর

* স্পেনের মতো নৈরাজ্যবাদীরা প্রথম বিশ্বযুদ্ধের ফলে সৃষ্ট জাতীয়তাবাদের কারণে জনপ্রিয়তা ও তাৎপর্য হারিয়ে ফেলে এবং সিজিটি সংখ্যাগরিষ্ঠতা হারায়। তারা সিজিটি-ইউ তে যোগ দেয় এবং পরে সিজিটি-এসআর তৈরি করে।
* ১৯২০ সালের ট্যুরস কংগ্রেসে এসএফআইও বিভক্ত হয়ে যায়। এসএফআইও সদস্যদের অনেকে মিলে কমিউনিস্ট ইন্টারন্যাশনালের (ভবিষ্যতের পিসিএফ) ফরাসি বিভাগ তৈরি করেন।
* ফরাসি বামপন্থী এবং র‍্যাডিক্যাল রিপাবলিকানিজমের ঐতিহ্য উত্তরাধিকারসূত্রে প্রাপ্ত র‍্যাডিক্যাল পার্টি। এই দল দুই বিশ্বযুদ্ধের প্রধান শাসক দলগুলোর মধ্যে একটি ছিল।

বামপন্থীরা ক্ষমতায় ছিল:

* ১৯২৪ থেকে ১৯২৬ সাল পর্যন্ত র‍্যাডিক্যালস এবং এসএফআইও।
* ১৯৩২ থেকে ৬ ফেব্রুয়ারি ১৯৩৪ সালের দাঙ্গা পর্যন্ত র‌্যাডিক্যাল এবং স্বাধীন সমাজতন্ত্রী।
* ১৯৩৬ থেকে ১৯৩৮ সাল পর্যন্ত পপুলার ফ্রন্টের নেতৃত্বে সমাজতান্ত্রিক লিওন ব্লামের অধীনে এবং তারপর র‌্যাডিক্যাল ক্যামিল চৌটেম্পসের অধীনে।

#### দ্বিতীয় বিশ্বযুদ্ধের পর

##### পুরাতন বামপন্থী

* নৈরাজ্যবাদী আন্দোলন।
* ১৯৪৭ সালের মে মাসের পর থেকে পিসিএফ স্থায়ী বিরোধী দল আকারে একটি গুরুত্বপূর্ণ শক্তি (নির্বাচনে প্রায় ২৮%) হিসেবে রয়ে যায়।
* এসএফআইও ১৯৪৬ সালে ২৩.৫% থেকে ১৯৫৬ সালে ১৫% এ নেমে আসে এবং ১৯৬৭ সালে বৃদ্ধি পায় (১৯.০%)। এই দল ১৯৪৬ থেকে ১৯৫১ এবং ১৯৫৬-১৯৫৮ সাল পর্যন্ত সরকারে ছিল।

১৯৫৯ সালের পর উভয় দলই ১৯৮১ সাল পর্যন্ত বিরোধী দলে ছিল। তারা ১৯৭২ থেকে ১৯৭৮ সালে "ইউনিয়ন দে লা গাউচে" নামে একটি জোট গঠন করে (পার্টি র‍্যাডিক্যাল ডি গাউশের সাথে)।

##### নতুন বামপন্থী (অথবা দ্বিতীয় বামপন্থী)
* ১৯৪৮ থেকে ১৯৬৫ সাল পর্যন্ত কর্নেলিয়াস ক্যাস্টোরিয়াডিসের *Socialisme ou Barbarie*
* নব্য সামাজিক আন্দোলনের সমর্থক (মিশেল ফুকো, জিল দ্যলোজ, পিয়েরে বোর্দিউ।
* আর্লেট লাগিলারের শ্রমিক সংগ্রাম
* বিপ্লবী কমিউনিস্ট লীগ
* ১৯৮২ সালে প্রতিষ্ঠিত দ্য গ্রিনস। 

#### স্নায়ুযুদ্ধের সমাপ্তির পর
* ১৯৯৩ সালে জিন-পিয়ের শেভেনেমেন্ট পিএস ত্যাগ করে সিটিজেন অ্যান্ড রিপাবলিকান মুভমেন্ট (এমআরসি) গঠন করেন, যা একটি বামপন্থী ইউরোসেপটিক দল। 
* ১৯৯০ এবং ২০০০ এর দশকে *লেস অল্টারনাটিফস* বা এএনপিএজি-র মতো কিছু দল।
* নিউ অ্যান্টিক্যাপিটালিস্ট পার্টি। 

### ডানপন্থী
ইতিহাসবিদ রেনে রেমন্ড ডানপন্থীদের তিনটি বৃহৎ পরিবারে বিভক্ত করেছেন।

##### আইনবিদ
ফরাসি বিপ্লবের পর থেকে সকল পরিবর্তনের বিরোধিতাকারী প্রতিবিপ্লবী। বর্তমানে তারা ফরাসি রাজনীতিতে অতি-ডানপন্থী বলে বিবেচিত।

এর মধ্যে রয়েছে:

* বোরবন পুনরুদ্ধারের সময় অতি-রাজকীয়রা
* *[[Action française|অ্যাকশন ফ্রাঙ্কাইজ]]* রাজতন্ত্রবাদী আন্দোলন
* ভিচি শাসনের সমর্থকদের *[[Révolution nationale|জাতীয় বিপ্লব]]*
* আলজেরীয় স্বাধীনতা যুদ্ধের সময় (১৯৫৪-১৯৬২) ওএএস এর কর্মীরা
* জিন-মেরি লে পেনের জাতীয় ফ্রন্টের বেশিরভাগ অংশ
* ফিলিপ ডি ভিলিয়ার্সের রক্ষণশীল আন্দোলন।

#### অরলিয়ানবাদী
উনিশ শতকের শেষের দিকে অরলিয়ানবাদীরা প্রজাতন্ত্রকে একত্রিত করেন এবং অর্থনৈতিক উদারনীতির (ফরাসি ভাষায় যাকে *liberalism* বলা হয়) পক্ষে ছিলেন। বর্তমানে তাদের বিস্তৃতভাবে মধ্য-ডানপন্থী বা মধ্যপন্থী দল হিসেবে শ্রেণীবদ্ধ করা হয়।

এর মধ্যে রয়েছে:

* র‍্যাডিক্যাল পার্টির ডানপন্থী
* ডেমোক্রেটিক অ্যান্ড সোশ্যালিস্ট ইউনিয়ন অব দ্য রেজিস্ট্যান্স
* খ্রিস্টান-গণতান্ত্রিক জনপ্রিয় রিপাবলিকান আন্দোলন (এমআরপি)
* ভালেরি জিস্কার দেস্তাঁর ইন্ডিপেন্ডেন্ট রিপাবলিকান

#### বোনাপার্টিস্ট
এর মধ্যে রয়েছে:

* চার্লস ডি গলের বিভিন্ন দল: প্রথমে র‍্যালি অব দ্য ফ্রেঞ্চ পিপল, তারপর ইউনিয়ন অব ডেমোক্র্যাটস ফর দ্য রিপাবলিক
* এছাড়াও *[[জর্জ এর্নেস্ত বুলঁজে|Boulangisme]]*

#### বর্তমান
১৯৭৬ সালে জাক শিরাক গলবাদী ইউডিআরকে র‍্যালি ফর দ্য রিপাবলিকে (আরপিআর) রূপান্তরিত করেন। এটি একটি নব্য-গলবাদী দল।

২০০২ সালে গলবাদী আরপিআর এবং ইউনিয়ন ফর ফ্রেঞ্চ ডেমোক্রেসি ইউনিয়ন ফর আ পপুলার মুভমেন্ট (ইউএমপি) তে একীভূত হয়। ২০১৫ সালে দলের নাম ইউনিয়ন ফর আ পপুলার মুভমেন্ট (ইউএমপি) থেকে পরিবর্তন করে দ্য রিপাবলিকান রাখা হয়।

২০০৭ সালে ফ্রাঁসোয়া বেরোর নেতৃত্বে ইউডিএফের একটি অংশ নিকোলা সারকোজির সাথে জোটবদ্ধ হতে অস্বীকৃতি জানায় এবং একটি মধ্য-ডানপন্থী দলের জন্য জায়গা তৈরি করার লক্ষ্যে মোডেম নামক দল তৈরি করে।

জিন-মেরি লে পেন ১৯৭২ সালে আলজেরিয়ান যুদ্ধের পর গঠিত ন্যাশনাল ফ্রন্ট (এফএন) বেশিরভাগ ফরাসি উগ্র ডানপন্থীদের একত্রিত করেন। ২০০২ সালের রাষ্ট্রপতি নির্বাচনের পর ন্যাশনাল রিপাবলিকান মুভমেন্ট তৈরি হয়। ২০১৮ সালে মারিন ল্য পেনের নেতৃত্বে অতি-ডানপন্থী ন্যাশনাল ফ্রন্ট পার্টি (এফএন) তাদের নাম পরিবর্তন করে ন্যাশনাল র‍্যালি (র‍্যাসেম্বলমেন্ট ন্যাশনাল, আরএন) রাখে। তারপর থেকে দলটি বেশ কয়েকটি নির্বাচনী সাফল্য দেখেছে, যার মধ্যে রয়েছে ২০২২ সালের রাষ্ট্রপতি নির্বাচন এবং ২০২৪ সালের আইনসভার নির্বাচনের প্রথম দফা।

## আরও দেখুন

* ফ্রান্সে পারমাণবিক শক্তি বিরোধী আন্দোলন

## তথ্যসূত্র


### উদ্ধৃত কাজ

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## আরও পড়ুন

* ম্যাকক্লেল্যান্ড, জেএস, সম্পাদক। *ফরাসি ডানপন্থী, ডি মাইস্ত্রে থেকে মৌরাস পর্যন্ত*, ধারাবাহিকভাবে, *রুটস অফ দ্য রাইট* এবং *হার্পার টর্চবুকস* । নিউ ইয়র্ক: হার্পার অ্যান্ড রো, ১৯৭১, পুলিশ। ১৯৭০। ৩২০ পৃ. পিবিকে

## বহিঃসংযোগ

* প্যাট্রিস ডি বিয়ারের লেখা "ফ্রান্স'স লস্ট অ্যান্ড ফাউন্ড আইডিয়ালস"
* বিপ্লব বেঁচে থাকুক? মার্ক পেরেলম্যান, *দ্য নেশন*, ২৯ এপ্রিল ২০০৯
* ২০১০ সালের আঞ্চলিক নির্বাচন কি রাজনৈতিক পটভূমিতে রূপান্তরিত হবে? ইংরেজিতে রেডিও ফ্রান্স ইন্টারন্যাশনাল
* www.frenchpolitics.fr ২০১২ সালের রাষ্ট্রপতি নির্বাচনের আগে ফরাসি রাজনীতি অনুসরণ ।

বিষয়শ্রেণী:ফ্রান্স
বিষয়শ্রেণী:ফ্রান্সের ইতিহাস
বিষয়শ্রেণী:ফ্রান্সের রাজনৈতিক ইতিহাস
বিষয়শ্রেণী:ফ্রান্সের রাজনীতি